
UN REFERENDUM 


CUINTRI LIS NESTRIS DIVISIONS 


x% Par un moment, fasìn finte di 
jessi tornàts frutins, di lâ indenant 
cence tancj prejudizis tal cjâf, e fasìn 
chel zûc dulà che si scuen, cuntun 
lapis, lâ daûr ai puntins numeràts: 
ae fin e salte fûr une figure. 

Po ben, partìn dal prin e lu clamìn 
"furlans". 

* O vin simpri dite che o sin un 
popul, segnàt di une sô storie, di une 
sô lenghe, di une sô culture. Chestis 
carateristichis, metudis jenfri un 
contest fisic, gjeografic, politic clàr e 
net tant che il nestri, nus àn puartàts 
a definîsi nazion: la nazion furlane, 
juste apont. Anìn indenant cul lapis, 
e viodìn che nol è avonde definîsi, 
se po dopo a cheste definizion no 


i corispuint une rapresentazion 


istituzionAl direte: o sin une nazion 


cence stàt. A dîle dute, o sin une 


Ai 11 di Setembar lis organizazions 


Assemblea Nacional Catalana 
e Òmnium Cultural a àn rivât 
inte imprese di inmaneà la plui 
grande manifestazion viodude in 
Europe intai ultins agns cul puartà 
a Barcelone 1.800.000 personis 
che a domandavin di podé votà pe 
indipendence de Catalogne. Ancje 
cul sburt di ché iniziative, ai 19 di 
Setembar il Parlament catalan al à 
fate buine cuntune grande maiorance 
une leg su lis consultazions popolars 


x 


che i à permetàt al president de 
Generalitat (guvier catalan), Artur 
Mas, di firmà il decret par inmaneà 
un referendum su la indipendence ai 
9 di Novembar. La volontàt popolàr 
catalane si scuintre però cul no plui 
totàl des istituzions spagnolis. Cun di 
fat, il tribunAl costituzional spagnàl 
(di nomine politiche) al à blocàt i doi 
ats su domande dal guvier di Madrid. 
Che si trati di un at dal dut politic 
e no di rispiet des legs al è evident 
se si pense che l’esecutîf spagnûl, 
vuidat di Mariano Rajoy (PP), al veve 
za decidàt di impugnà leg e decret 
inmò prime di viodiju. Il brag di fier 
al promet duncje di là indenant e di 


jessi simpri plui grivi. 





nazion intun altri stàt, la Italie. 

k Cualchidun al pense che e sedi 
rivade la ore di rompi cheste situazion 
e che la uniche strade e sedi ché de 
indipendence dal stàt talian. Duncje 
al à metàt in vore un referendum in 
rét par viodi cui che al è dacuardi su 
cheste idee. Il program, cui che a son 
e ce che a pensin i promotòrs, e ancje 
tocs de lôr vite, a son sul numar di 
Setembar dal gjornal. 

k O vin di jessi clàrs su chest: 
la situazion li che si cjate il Friûl 
e je ché che a disin lôr. No dome: 
e je ché che ducj i furlans - che 
si clamin autonomiscj, furlaniscj, 
indipendentiscj o cemût che o vês 
voie - a stan disint di simpri. 

Cumò si scuen fermà il lapis, par 
decidi se lâ indenant o fermasi. Ce 
isal saltat fûr fin cumò dal nestri 


Catalogne 


Dree Valcic 





dissen? Dome veretàts, robis che o 
savìn di simpri, che tancj furlans a àn 
provàt a sburtà sul plan de cussience 
e des lotis. 

k Ce podaressial fermà la nestre 
man? Cualchidun lu a bielzà dite: 
no i plas che il referendum al sedi 
poiât de Leghe. Di sigàr, ancje cu 
la elezion dal triestin Fedriga a 
segretari regjonàl, cu lis ambiguitàts 
e lis posizions dal Cjarug, i dubis su 
ce che al reste di furlan te Leghe a 
son ducj. Ma si puedial dî di no a 
di un partît se il referendum, par sò 
stesse nature, si vierç a ducj? 

k Altris a àn pòre di jessi metàts 
in bande. Si son simpri declaràts 
indipendentiscj, ma cumò, viodût 
che no son lôr a gjestî lis robis, si 
tirin indaûr cu la scuse che no son 


madîrs i timps. Po dopo, a rivin chei 


e Scozie: 


la oportunitat par 
une Europe divierse 





Cun riferiment a ce che al è sucedût 
o al è daûr a sucedi in Scozie (viôt 
ancje la rubriche Friùl Europe a 
pagjine 6, ndr) e in Catalogne al 
è il câs di zontà ancje un pâr di 
riflessions. Prin di dut al è di dî che 
il vôt scozés al dimostre che il dogme 


de impussibilitàt di tocjà i confins di 


Internazionalitari 


stàt al è colàt aromai ancje te Europe 


ocidentàl e che, se e je la volontàt 
politiche (e la responsabilitàt e cole 
su lis spalis dai guviers centrài e no 
su lis comunitàts che a rivendichin 
il dirit di decidi dal lòr avignî), 
il percors pe autodeterminazion 


si pues gjestî in maniere civîl e 


che a fevelin dome par fà viodi che 
a son anc]jemò vîfs, dal pont di viste 
anagrafic e no dal sigàr politic. 

xk I dubis a àn simpri di jessi 
rispietàts, par altri no àn di puartà 
aghe a chei che a àn simpri dite 
"Cjalait i autonomiscj furlans che 
no si metin mai dacuardi". 

k Jo o disarès duncje che o podìn 
là indenant cul nestri lapis. Al 
sarès dibant fevelà tant di Scozie 
o di Catalogne se no si scomence a 
mostrà la muse. 

* Il referendum al va indenant 
fin ae fin di Otubar. In trops che a 
votaran e je la vere vitorie o la disfate 
de consultazion. E no volarès mai 
che la dì dopo, i talianots e i lôr 
servidòrs a fasedin fieste ancjemò 
une volte su lis division e il sotanisim 
dai furlans. Il 


democratiche. Si à po di zontà che, 
intun moment là che la int e je simpri 
plui schifade de [classe] politiche e 
là che il populisim al fâs di paron, 
cui che al è bon di proponi un 
progjet vér di cambiament al rive a 
tirà dongje lis personis e a rindilis 
part vive dal progjet stes. Par finî, in 
Scozie compagn che in Catalogne, o 
sin testemonis di un confront tra doi 
modei une vore diviers tra di lôr: chel 
indipendentist che al fàs indenant 
propuestis, al svilupe modei sociài 
e economics alternatîfs, e al sa jessi 
inclusîf; e chel unionist che al ponte 
su lis pôris de int, nol è bon di ufrî 
alternativis crodibilis al sisteme in 
vore e si plate daûr dal “no, parcè che 
di no”. A ‘nd è plui che avonde par 
resonài ben parsore, ator pe Europe 


e ancje in Fridl. E 





Ò LA SGRIFE 

IL MARKETING DI BOARO 

Il gnûf segretari dal Front Furlan 
Boaro al à dit che la seconde mareje 
plui cognossude tal mont dopo de Coca 
Cola e je il "Made in Italy" e duneje 
bisugne restà sot di chel par jessi 
valorizàts. Se la logjiche e je cheste, 


miòr stà sot de Coca Cola, alore! 





TAL GJAF DE 
SERRAGCHIANI 
DOME TANTE 
CONFUSION 


La Serracchiani tal incuintri di Triest 
cu la Camusso de Cgil e je stade 
une vore clare: par je la specialitàt 
e je "prime di dut, gjestî ben trê 
robis che a vegnin riconossudis ae 
Regjon: sanitàt, ents locài e traspuart 
public e doprà miôr i bégs de Unione 
europeane». 

O savìn ben che la siore e je ancje 
vicesegretarie taliane dal Pd e che 
duncje un tic di confusion tal cjaf e 
je di capî, ma e à di sclarînus cuale 
che e je la diference tra une Regjon 
special e une ordenarie. 

Ovolarèsviodicuichenolèdacuardi 
tal cirî di lavorà miòr pussibil in chei 
setòrs o no stragà i finanziaments de 
UE. Un aministradér public che al 
sedi piemontés o calabrés al fevelerà 





inte stesse maniere. Ce varessie di 
contà? Che e sta lavorant par copà 
i malats, fermà i trens e sdrumA i 
municipis? 

Le presidente e fâs finte di nuie e, 
cjacarant cussì, e fas il zûc di chei 
che a vuelin scancelà lis Regjons 
autonomis. Se di fat la specialitàt 
e je dome une cuestion di buine 
aministrazion, parcè chés  altris 
Regjons no puedino jessi sul stes 
nivel? 

La cuistion, che la Serrachiani 
si cjale ben dal tocjà, e je: parcè 
gjestìno noaltris sanitàt, traspuarts e 
organizazion teritoriàl? 

Parcè che il legisladòr, cun tant 
ritart, al veve viodît la presince di 
une e plui minorancis suntun teritori 
cun musis diviersis di chés talianis. 
Aes lôr storie e tradizion, ae lôr 
culture ur ricognosseve la fuarce e 
la pussibilitàt di une organizazion 
social e aministrative in 
diferente di ché statàl. Punt. 

Plui in là di chest, la Italie, 
centraliste di simpri, no voleve là. La 


part 


autodeterminazion dai popui e je une 
peraule disconossude tal vocabolari 
roman, lu savìn. 

Ma che ancje chel nuie che nus àn 
dat al vegni mett in discussion, mi 
somee propit une barzalete. 

Ché de Serracchiani e je tant che 
chés di Berlusconi: e fâs ridi dome i 
tirepîts. E =© L’om di Buri 

A doi agns de sô efetive metude 
in vore, il furlan a scuele al gjolt 
la stagjon de verifiche e de auto 
analisi. Tal Setembar dal 2012, 
la marilenghe e jentrave in classe 
cuntun russac di 30 oris anuîls e i 
istitàts scolastics a vevin l'oblic di 
furnîlu ai arléfs, che lis fameis lu 
domandavin. E parimentri, la Regjon 
e veve screàt l'Elenc regjonàl pal 
reclutament dai docents. Il timp dal 
belang e je une cunvigne organizade 
in Regjon: i stàts gjenerài dal furlan a 
scuele, ai 9 di Setembar stats. Matine 
tal auditorium di vie Sabbadini, 
dopomisdì in cuatri laboratoris di 
lavôr. Une clamade, cheste ultime de 
taule taronde, che sul imprin e veve 
tiràt dongje 230 partecipants: ae fin 
si à dat acet dome a un centenàr di 
lôr, cu la intenzion dut câs di replica 
il moment di confront. Duncje, cuàl 
isal il stàt des robis? Lu vin cirût di 


capî scoltant i docents. 


3-) 


Sul imprin, cuant che dut al 
scomencà, la lagnance e fo sui 
materiài. Aes scuelis che a inviavin 
in môt organic lis ativitàts par furlan, 
doi agns za fa, ur mancjavin dal 
dut i imprescj didatics. Probleme 
che vuê nol esist. E une soluzion 
eficace le à cjatade la ARLeF, 
la Agjenzie Regjonal pe Lenghe 
Furlane. Une part dal gnûf sît (viodi 
ae vôs “multimedia”, e po dopo 
“fruts”) e à dentri une sdrume di 
didatics, 


cun  liniis 


storiis, 
libris, 


videos. Documents che pal plui a 


materiài: zûcs, 


contis audio, 


son complets e che si discjamin sore 


nuie. La sezion si indrece ancje ai 
gjenitôrs par che a puedin doprâle 
cui lôr fruts. Cun di plui, de ARLeF 
a invidin i insegnants ae condivision 
dai materiâi produsûts e ur domandin 
di manda i lôr prodots origjinài par 
che si puedin inserî tal sît e po dopo 
rindiju trasferibii in classe. Prin di 
dut, però, e sta la professionalitàt 
dai docents, a marcjin Enza Purino 
e Laura Urtamonti, dal IC di Feagne, 
che a àn presentat i curricola pal 
furlan (de infanzie aes mezanis) 
metàts in vore tes lôr scuelis (il librut 
si intitule “Dal curriculum al percors 
didatic”): “Un insegnament che al 
dopre plui lenghis al è un valôr zontàt 
pe scuele e pai fruts. O vin dimostràt 
che midiant di colegaments lessicài 
e cun elements di linguistiche 
comparade, al è pussibil insegnà 
cualsisedi materie, doprant la lenghe 
in mit veicolàr”. Lis scuelis seriis a 
costruissin duncje i “curricola” (ven 
a stài i programs di studi cun obietîfs, 


timp e contignàts) pe marilenghe. 


Ancjemò in strache la cuistion 
de organizazion intes scuelis. La 
ripartizion dai docents. Il probleme 
al è chel di “incjastrà” l'insegnament 
e l'espert dentri di un plan orari za 
definît dal personal in servizi. I 
dirigjents  scolasties a domandin 
la disponibilitàt tal ordin: prime ai 
insegnants che a lavorin intal stes 
istitàt, po a chei de scuele de stesse 
rét e infin cjapant des graduatoriis 
di circul o di istitàt. Par ognidune, 
la cundizion e je la iscrizion al 


Elene regjonal. I docents za titolàrs 


te classe di altris dissiplinis no son 
obleats a insegnalu. Si trate di une 
disponibilitàt subietive. Il probleme 
al è che cui che al rive di difàr (espert 
esterni) al à di inserîsi dentri di un 
cuadri orari za format e la flessibilitàt 
dai docents des scuelis no si pues dal 
sigàr definî esemplàr. Personalisims, 
dinamichis che fàr no si cognossin, 
esigjencis personàls o di servizi a 
semein ostacui, prin di dut. E dispèsi 
“esternis”, che a insegnin za di altris 
bandis, a rivin cuntun bloc orari 
pluitost rigjit, e duncje la prioritàt e 
je completà lis 40 oris. Po dopo, une 
notazion su lis variants: superade 
la viele polemiche dal rapuart cu 
la coinè, i docents a son deventàts 
cussients che i materiài no puedis 
jessi scrits tes singulis varietàts de 
lenghe. Ognidun al cîr di dopràju 
pleantju ae variante dal puest indulà 
che al lavore. Il compromès al è 
che la variante e devente il mieg di 
comunicazion soredut pal oral, su 


tescj consultàts che a son in coinè. 


2 


La criticitàt plui evidente e je 
te za nomenade «Liste regjonal 
dai insegnants cun competencis 
ricognossudis pal insegnament de 
lenghe furlane». Li dentri al è di dut 
e di plui: int che la lenghe no le sa 
propit, int che e rive di altris zonis 
di Italie e che purpàr di lavorà e à 
fat un corsut di 20 oris di cualchi 
bande o che e à partecipàt a cualchi 
progjet culturàl. Par slargjà la platee 
dai docents, di tant in tant e ogni 
an, l'Elenc al ven tornàt a vierzi 


(al va indevant a pagj. 11) © 





Vuide minime 
par gjenitors 











Imagjinait il câs che i mestris dai 
vuestri fîs us “consein cun vivòr” 
di gjavà i vuestris fruts de ore di 
Un 
diauleri. E forsit o saressin ancje 
al limit dal “abs di ufici” di bande 
dai docents. Dacuardi: chi si jentre 
tal Pats 
e duncje de Costituzion. Ma il 


religjon: ce sucedaressial? 


teren dai Leteranens, 
funzionament dal pachetut des oris 
di furlan stabilît de leç regjonâl 29 
al funzione propit tal stes mit. Il 
principi al è identic. Al è un dirit des 
fameis e lis scuelis lu àn di garantî 
a cui che lu domande. Cun di plui, 
inte suaze de Cjarte europeane des 
lenghis minorizadis. Dome che spes 
i gjenitòrs si lassin meti i pîts sore 
il cjâf, incjocâts de fumate che “al è 


A? 


miòr potenzià l'inglés” e che si trate 
di “timp pierdàt”. Ve ca inalore une 
vuide minime, par savé ce rispuindi 


e par fà valé lis propriis resons. 


Iscrizion. Par podé gjoldi dal 
pachetut di 30 oris, si scuen fâ 
domande al at de iscrizion. E une 
volte fate, la robe no si pues cambiA. 
Il “sì” 


cence pussibilitàt di cambi idee. 


al val par dut l'an scolastic 


Il cuadri par domandalu si cjate 


in automatic tes domandis di 
iscrizion, ancje te modalitàt in rêt, 
pe scuele publiche. Tes privadis, e 
in particolar in chés de rét Fidae (lis 
scuelis catolichis, par intindisi), al 
è il Far West: si sbombin dal dut di 
chest aspiet ancje se a son in prime 
linie a berghelà cuant che la Regjon 


e pense a untai dai l0rfinanziaments. 


No stupidets. Che al sedi ben 
clàr: furlan a scuele nol vôl dî balets, 
filmats di folclôr, pipinutis di scus 
di blave. Pretindét un progjet seri, 
che al pues vê ancje ativitàts di zûc, 
ma nol à di deventà l'aspiet fondant 
e total dal percors didatic dal frut. 
No stupidets a scuele, insome. E, 
cun di plui, al è un vuestri dirit vé 
informazions sul gjenar di ativitàt 
che culì si davuelg. 


Clil. Al è il mit che la leg e 
propon par che al sedi pandût 
l'insegnament de lenghe furlane. La 
sigle e ven dal inglés: Clil, acronim 
di “Content and language integrated 
learning”. Tradusàt: insegnament 
integràt di lenghe e di contignîts. 
Tradusût ancjemò: lenghe che e 


devente veicolàr par une o plui 
dissiplinis, o cjamps di esperiencis 
(tal càs de scuele de infanzie). Si 
trate in pratiche di pandi cierts 
contignàts doprant la marilenghe. 
Une metodologjie che e funzione, 
secont la sience. 

No oris robadis. Lis oris a 
puedin jessi davueltis di un docent 
de classe, de scuele o di fr, esterni, 
che al à di jessi iscrit a un Regjistri 
regjonal. Ae fin, nol cambie cuissà 
ce te organizazion interne. Metìnle 
cussì: une classe e ven dividude in 
doi bocons, chei che a fasin furlan 
e chei che no lu fasin. Lis ativitàts 
a varessin di jessi programadis in 
paralel fra i doi docents, di mût che 
un al fasi ce che al fâs chel altri 
in marilenghe. Duncje: i fruts che 
a frecuentin furlan no àn dopo di 
lavorà di plui a cjase, par recuperà 
ce che chel altri mestri al à fat in 
classe. Viodût che - sedi intun grup 
che in chel altri - al ven panddt il 
stes contignît (ancje se cun lenghis 
diviersis), e je une gruesse bausie 
sostignî che il furlan al gjavi timp 
a altris dissiplinis (frecuentait un 
coleg dai docents e o scuvierzarés 
che la cjosse e je simpri di mode). Il 
pachetut di oris al rientre tal 10% di 
curriculum local che lis scuelis a àn 
di garantî ai arléfs dentri dal Plan de 
Ufierte Formative. Par altri, o zontìn 
ancje che cuant che cualchi an za fa 
si introdusè par decret ministeriàl 
la ore setemanal di “Cittadinanza 
e costituzione” nissune mestre si 
è insumiade di criticà che la ore 
dedicade ae Magna Charta e gjavàs 
oris al talian o ae matematiche. 


Referent. Se o vés cualchi dubi, 
domandait un incuintri cul o cu 
la referente di furlan de vuestre 
scuele. A son chés che a àn in man 
dute la situazion organizative. Lis 
scuelis plui seriis e cui dirigjents 
sensibii al teme di solit a nomenin 
une funzion strumentàl di pueste: si 
trate di un insegnant che al gjolt di 
une specie di deleghe sul argoment, 
une sorte di plens podés pe atuazion 
dentri dal Plan formatîf. 


Cjacaris fûr di scuele. In gjenar, 
no stait a scoltàlis. A son simpri lis 
proiezions di docents o di gjenitòrs 
frustràts, fûr dal porton. I 

Se la indipendence e devente 
un valor in plui pe economie 


Linux 





DISSEN DI 
GIOVANNI DI LENA 


La Scozie e à dit di no, la Catalogne 
si è viodude imponi il stop de 
Cort  costituzionàl spagnole. Pai 
referenda indipendentiscj nol tire 
aiar bon, e se nancje la “potente” 
Catalogne e pàr che e rivi a faje, e 
somee impussibile la mission che 
si è proponût il Venit, e nancje di 
azardâ la ipotesi che il Friàl-VJ (che 
al à un cuart dai abitants dal Venit) 
al puedi pensai. Ma, tant che zûc: 
e se il referendum “serenissim” al 
vignìs celebràt e al vincès il sì? Il 
Friûl-VJ al deventarès une sorte di 
“enclave” taliane cenglade di altris 
stàts europeans “indipendents”: un 
cuadri tant intrigon. E se ancje il 
Friûl al otignìs la sô autonomie real? 
Il Prodot interni sporc regjonal a 
valòrcorint dal 2012 — dat disponibil 
plui resint — al leng i 36 miliarts di 
euros, par un Pil pro capite di plui o 
mancul 29.560 euros (dats Istat pal 
2013: Friûl-VJ 29.106, medie de 
Italie 25.728); dats che, pal agravàsi 
de crisi economiche gjeneràl a àn 
patît un câl, tant che pal an in cors 
si stime un Prodot interni sporc 
regjonàl di 35,850 miliarts cirche e 
un Pil pro capite di plui o mancul 
29 mil euros. 

A chest fin, al va visât che su la 
base de leg sul Federalisim fiscal 
aprovade cinc agns indadr, il Stàt al 
trasferìs al Fridl-VJ i 6/10 de Irpef 
paiade in regjon e des ritignudis ae 
font, i 4,5/10 de Irpeg (Ires), i 8/10 de 
Ivz, i 9/10 di pocjis altris impuestis 
(tabacs consumts in Friàl-VJ — e 
o savìn ben trop che in chest câs la 
situazion e sedi dramatiche, cu la 
fuide di là dal confin pai acuiscj — e 
concessions idroeletrichis) e plui o 
mancul il 30% de jentrade des acisis 
par benzine e gasoli di autotrazion. 
Al è però vêr che il Stàt al garantìs 
risorsis zontadis pes dibisugnis des 


spesis sanitariis. 


Hu? 


Insume, se il Friûl-VJ al podès 
contà su almancul une part di chés 
risorsis che a restin a Rome, di fonts 
par finanzià invistiments e servizis 
a ‘nt saressin... Ancje parcè che il 
Friùl-VJ, regjon “export-oriented” 
o “export-led” cemat che si vàl 
definîle, al pues contà suntun salt 
comerciàl che si è mantignît positîf 
ancje in chescj agns di crisi, tant di 
passà di pôc i 5 miliarts, in gracie de 
diference tra esportazions par plui di 
11,4 miliarts e importazions par 6,3. 

E al confuarte pensa che, di là 
dal agroalimentàr (in mit particolàr 
intal setòr vitivinicul), ancje intal 
compart des manifaturis — che in 
sens storic si espuartin in Paîs a 
economie indenant e duncje prodots 
a alte tecnologjie e valòr zontàt — lis 
spietis dai imprenditòrs a restin 
positivis. Un dat che si sume a 
fatôrs impuartants tant che la spese 
pro capite in ricercje e disvilup 
(sinonim di voie di inovazion) che 
in Friûl-VJ e rive ai 430 euros 
(cuintri i 390 dai Nordest, ancje se 
tant distants dai 860 de Carinzie) e 
al tas di disocupazion che, cundut 
che la crisi e vedi petàt dûr, si ateste 
ancjemò ator dal 7,1%, cuntun tas di 
ocupazion (15-64 agns) dal 64,3%. 

Insume, i numars par fâ ben, 
ancje bessôi, a saressin. Cussì tant 
che lis dotazions infrastruturàls e 
logjistichis, di là des risorsis naturàls 
(che, cuntun meteo plui clement 
a pet di chel di cheste stagjon, a 
compuartaressin ancje une riprese 
pal turisim). 

Fin chi, il zàc. Tornant invezit ae 
realtàt, nol pues no fA rifleti un sag 
curt di Giuseppe Ieraci, professòr 
associat dal Dipartiment di Siencis 
politichis e sociàls de Universitàt di 
Triest, che sul numar 1 dal 2012 de 
riviste di studis juridics e politics 


“Istituzioni del federalismo” al 


sotlineave cemft che i pilastris de 
politiche fiscal regjonàl a lessin 
de 


finance ‘“compartecipade” e dai 


indevant a jessi costituîts 
trasferiments finanziaris dal Stàt. 
Fin de sô nassite — al rilevave Ieraci 
— la classe politiche regjonal e à vat 
miòr no doprà il strument de jeve 
fiscal in propri, fasint in mit che la 
autonomie finanziarie dal Friàl-VJ e 
restàs “no puartade insom”. 

Secont Ieraci, “in ogni câs, lis 
prospetivis dal federalisim fiscal a 
aparissin inciertis dal osservatori 
dal Friàl-VJ e chest in reson dal fat 
che la finance “compartecipade” 
bessole no baste a cuvierzi i coscj. 
Si fas riferiment, in particolar, 
ae contribuzion nete al fonts 
di solidarietàt e perecuazion 
dal federalisim (370 milions di 
euros anuài) che, intune fase di 
ralentament de cressite economiche 
e duncje dal Pil regjonàl, e poie 
su lis financis dal Friàl-VJ”. Une 
situazion “dificilmentri sostignibile 
intal medi lunc periodi. La opzion 
politiche e je tant secje, ma ancje 
tant cjare: cressi la tassazion, agjint 
infin ancje su la jeve finanziarie 
proprie; o taià lis spesis regjonâls, 
magari in prime batude cun misuris 
“popolàrs”, ven a stài ridusint i 
coscj de politiche. Ma cence fal, in 
curt o tart, intervignint su lis spesis 
regjonàls e duncje sui servizis. Cussì 
— al conclùt Ieraci - la istituzion dal 
federalisim fiscal e sburtarès la 
politiche a lâ daûr stradis ineditis 
e evitadis in maniere caute intai 
decenis passàts: tassà i citadins 
par ce che a àn e che prime al jere 
garantît in sostance dal Stat; passà 
di politichis distributivis finalizadis 
a gjestî consens imediàt, a politichis 
redistributivis e di disvilup par 
garantî la sostignibilitàt dal gnûf 
sisteme”. E il zûc al è finît. E 





Apel de Cisl: 

plui atenzion 

ai problemis 
socii 


Renata Della Ricca* 


Inte Segretarie de CISL di Udin o ai 
la deleghe a chel che al ven definît 
il “social”, e duncje o ai il compit di 
monitorà lis dibisugnis sociâls, e di 
cirî di dàur cualchi rispueste. 

O ai verificade sul cjamp une 
cressite esponenziàl de “domande” 
di protezion social e la dificoltàt 
consecuente di rivà a organizà une 
“ufierte” che e podès rispuindi aes 
mil e une esigjencis, vecjis o gnovis 
che asedin. Insiemi cui agjents sociài 
de FNP, sindicàt dai pensionts, 
pardabon ben organizAt tal teritori, 
mi cjati cun istituzions locâls 
come Provincie, Ambits e Comuns 
propit par ufrîur il nestri bagai di 
cognossincis e di propuestis, dutis 
finalizadis afà fronta cheste situazion 
simpri plui complicade, ancje tal 
nestri Friùl. Di fat, si confrontìn cu 
lis istituzions dal teritori propit inte 
fase di predisposizion dai belangs par 
orientà lis scjarsis risorsis publichis 
viers obietîfs socialmentri rilevants, 
tantchelasanitàt,ilsocioassistenzial, 
la fiscalitàt locAl, i presits, lis tarifis e 
v.i. I temis frontàts de CISL di Udin 
e de FNP a son une vore, e a van des 
fameis in crisi pe mancjance di lavòr 


e duncje di redit a chés in dificoltàt 


par vie che no rivin a garantî, se no 

„e frache il “mi piace” 
par seguînus ancje li! 





cun sacrificis grandonons, une juste 
cure e assistence ai lôr familiârs no 
autosuficients, de solitudin dai vielis 
aes mensis scolastichis dai scuelàrs, 
e v.i. Chest lavôr continui e indurant 
di “concertazion social” al smire a fà 
in maniere che lis istituzions locAls, 
chés che a “incuintrin’ i citadins, 
a sedin inmò plui atentis a chei che 
plui a àn di bisugne, e che a doprin lis 
lôr risorsis massime par dà rispuestis 
a chestis categoriis di personis. Dut 
chest par fà in mt che lis nestris 
comunitàts a sedin pardabon 
comunitàts, e che si cjapin sù il caric 
di chei che a son in pericul di restà 
indaûr e di pierdis dal dut. Par dî la 
veretàt, o ai cjatade atenzion e scolte 
di bande di cualchi aministrazion 
su lis tematichis sociofamiliars, 
de cjase, e v.i., e di fat o vin rivàt 
a firmà diviers Protocoi di Intese 
che a svilupin il welfare local e/o di 
comunitàt, come a Udin, Martignà, 
Pugui, Pavie, Sant Zorg, Carvignan, 
Tavagnà. 

O pensi che e sedi dibisugne di 
plui atenzion ai problemis sociài, 
stant che cheste crisi economiche 
e lavorative cence fin - ben lontane 
dal cjatà inmò une soluzion — ju stice 
simpri di plui. 

Ancje tal nestri Friûl la gravitàt des 
cuistions e impon di fâ scuadre par 
frontàlis miòre par risolvilis. Nissun 
(ni lis istituzions, ni la economie, ni 
la societàt), di bessôl, al pues riva. 
AI covente il concors responsabil e 
solidari di ducj. 

Par chest, la CISL e fasarà di 
dut par jessi scoltade ancje in chés 
realtàts che, pal moment, no àn stimàt 


di vê di confrontàsi cul sindicat. E 

LA MONT E TORNE A 
DISCUTI SUL SO DOMAN 


David Zanirato 





E sarà forsit la cuinte, seste volte 
che tai ultins dîs, cuindis agns o 
vin sintudis lis peraulis "rilang", 
"svolte", "gnûf cors", dutis riferidis 
aemontdal Friûl. Pluiomanculaogni 
gnove zonte regjonàl o a ogni tornade 
aministrative. Ma dopo, il copion al 
è simpri chel: biei pensîrs, grancj 
dissens, cunvignis su cunvignis, 
peraulonis, progjets su  progjets, 
cualchi ent o consorzi di screà par 
svecjà ce che al jere prin, e po dopo 
alc di bon dut câs al salte far; ma al 
zîr di gjostre des elezions daspò, si 
torne a meti dut in discussion. Un 
cjapiel chest che nol val jessi chel 
dal solit bastian contrari, ma invezit 
chel di un alarme necessari par meti 
in vuardie i otimiscj incurabii, cumò 
che de Cjargne a son partîts i tredis 
"tweets". 


IL SBURT DI BROLLO 

Che il gnûf sindic di Tumieg al 
vedi man cu la comunicazion no son 
dubis: lu stanimparantancje chei che 
no lu cognossevin prime des elezions 
de Primevere stade. E che Brollo al 
rivi a fevelâ in maniere di scjaldâ cui 
che aromai al jere za rassegnât, al è 
un altri dât di fat. Ducj però cumò i 
fasin la paisse: dal sigûr, plui int al 
rivarà a coinvolzi, plui pussibilitâts 
di sucès al podarà vê, tignint di voli 
soredut la Regjon che intant - cu 
la Serracchiani - e à tacât a costruî 
il percors viers i Stâts Gjenerâi de 
Mont. Brollo al à fattredis propuestis, 
tacant dal butâ il non di Tumieç 
tant che candidât a citât alpine dal 
an pal 2015; po dopo il Zoncolan, 
come cjase dai sports di mont, no 
dome di schi e biciclete ma ancje 
di deltaplan, parecleve e downhill. 
Passant ae economie, si è tornade a 
tirâ fûr la propueste che aromai ducj 
a van predicjant di un pâr di agns in 
ca, vâl a dî chê de burocrazie zero 
e dai disgravis fiscâi. Impensìnsi 
che la presidente Serracchiani, tal 
film di Spinotti e à dit a clâr che 
l'acuardi cul guvier al è in pratiche 
fat. Viodarìn. Lant indenant, Brollo 
al à pensât ancje a une gnove fieste 
par esaltà la cusine, l'artesanat e la 
agriculture de Cjargne; a une scuele 
di musiche e a une dal len, plui une 
scuele di alte profession inmaneade 
de Universitàt; al mini idroeletric 
tes roiis; al completament de bande 


largje cul svilup di un "puartdigjitàl" 


aDamar... 
LIS REAZIONS DAI 
COLEGHIS 


Il prin a rispuindi al è stàt Renato 
Carlantoni, sindic di Tarvis, che al à 
volàt prime di dut ricuardà la unicitàt 
de Mont dal Friûl, che e va dal Plan 
dal Cjaval al Peralbe, di Fusinis 
aes vals dal Nadison. Ancje lui al 
à fevelaàt di defiscalizazion al 50% 
par impresis e fameis, de necessitàt 
di lavorà par aumentà e par miorà 
albiercs e struturis turistichis, di 
pensà a une riorganizazion dai 
comuns che no tegni cont dome 
dal numar di abitats ma ancje de 
estension teritoriAl, e de necessitàt 
di pensà prime che al grant a nivel 
di formazion universitarie ae difese 
des scuelis superiòrs che a riscjin di 
sparî. 

Ancjemò plui concret il sindic di 
Forgjarie, Pierluigi Molinaro: secont 
lui si dovarès ricognossi contribàts 
particolàrs ai zovins che a cirin 
cjase, come pûr a chei che a decidin 
di vierzi une gnove ativitàt; si varès 
di previodi sconts pal autobus e 
pes mensis dai fruts che a van a 
scuele tai paisuts; si dovarès pontà 
sul ricognossiment economic di cui 
che te protezion civîl si propon par 
tignî simpri sot voli lis magagnis dal 
teritori. E, po dopo, la provocazion 
finàl: zone francje par dute la mont, 
par metile ae prove se finalmentri e 
rive a cambià mentalitàt une volte 
par dutis. 


IMPRESARIS E SINDICATS 

Al samee strani ma su tancj aspiets 
i rapresentants des categoriis e i 
sindacaliscj de Cisl dal Friàl de Alte 
e di Cgil le pensin te stesse maniere. 
Par esempli, su la ricualificazion 
des cjasis e dai paîs che al podarès 
jessi il mieg par rilanga la edilizie; 
cussì come su pe filiere dal bosc e de 
energjie, dulà che la delegazion dai 
Industriài de Mont di Confindustria 
e à za pront un progjet di massime. 
Ancje su pe formazion professional 
si resone te stesse direzion, 
domandant une ufierte di scuelis che 
e sedi prontade su lis esigjencis des 
impresis, intant che pal turisim al è 
di tornà a cjapà in man il sisteme 
di promozion e di comercializazion.I 





IL PLAN 
DE 
hEGJON 


D.Z. 


A son cuatri i rams di intervent che 
la Regjon cu la zonte Serracchiani e 
à ché di puartà indenant: il disvilup 
des filieris e dai sistemis produtîfs; 
il turisim sostignibil; la cure e la 
tutele dal paisag e il miorament 
dai servizis. Plui un trasversal, 
la inovazion, che e à di travana 
dapardut. Fasint une sume dai bégs 
che a saran a disposizion tra fonts 
comunitaris, risorsis regjonàls e vie 
discorint, si stime che tai prossims 
cuatri agns a saran disponibii 114 
milions di euros. L'impuartant, e à 
fat savê la presidente, al sarà evità 
lis falopis dal passat e condividi il 
plui pussibil i progjets par concori in 
maniereresonadeaibantscheasaran 
publicats la prossime Primevere. In 
chestis setemanis, partint di Damàr, 
si à tact a discuti ideis, progjets e 
obietîfs,clamantadunaministradérs, 
sindics, impresaris, sindicàts, par 
rivà dentri de fin dal an al dissen 
complessîf che al sarà presentàt 
in ocasion dai Stats Gjenerài de 
Mont. Serracchiani e Bolzonello, 
supuartàts dai funzionaris regjonài 
e dai presidents di Insiel, Pozza, 
e di Innova FVG, Morgante, a àn 
domandat il massim impegn par 
rivà a sierà il sac in timp util pal vie 
da gnove Programazion comunitarie 
2014-2020. 
Sucuistionsparticolarssisazadulà 
che si larà a finîle: pe valorizazion 
dal bosc, par esempli, si spindarà 
par comedà lis pistis forestàls, si 
lavorarà par rindi plurienals lis 
concessions e si pontarà a certificà 
prodots dal len inovatîfs; si puartarà 
indenant la sburocratizazion pes 
aziendis, cul auspici che a nassin 


lis zonis a burocrazie "zero". 


LA UNIVERSITÀT 

La idee e je ché di creà une 
"Scuele superiòr dai Mistîrs", par 
recuperà lis manualitàts di une 
volte, valorizant dut cuntun voli di 
rivuart pe ricercje e pe inovazion 
tecnologjiche, in maniere di rivà 
a proponi sul marcjàt prodots une 
vore competitîfs. No dome. La 


(al va indevant a pagj. 11) © 





CHÉ 


VUERE... 


VUERE 


Curcuvint: 


Cirint 


ALTRE 
LA 
DE INT 


Radis 


Marta Vezzi 


o i 


l Sgu ita 


Di agns, ogni Istàt, il Circul Cultural 
'La Dalbide' di Çurçuvint sot il titul 
'Cirint radîs' al propon moments 
di no pierdi, dulà che si tocjin 
tematichis diferentis leadis aes 
lidrîs, aes tradizions, ae storie dal 
paîs e de Cjargne. 

La serade di sabide ai 16 di Avost, 
dedicade a “Chê âte guere... la 
guere da int”, e varès vût di jessi 
fate intal lûc indulà che il prin di 
Lui dal 1916 a àn fusilât cuatri 
zovins alpins (Silvio Gaetano Ortis, 
Giovanni Battista Coradazzi, Basilio 
Matiz e Angelo Primo Massaro) ma, 
par colpe des matetâts dal timp, la 
serade e je stade fate te “Cjase da 
int”. 

Si à cjacarât di fats di vuere 
che no si cjatin scrits tai libris di 
scuele e cussì, tra testemoneancis, 
ricuarts, cjants, musichis, imagjins 
proietadis, i presints a àn podût capî 
e sintî di dongje cemût che la int e 
à vivude la vuere. 

A son stadis letis testemoneancis 
ineditis e in particolàr chés tiradis 
fàrdal diari di une mestre che in chei 
timps e faseve scuele a Curguvint, 
e dal diari di Vittorio Giovanni Job, 
zovin di Dieg che al è stAt clamât 
al front indulà che “lis trinceis, 
in cierts puescj, si distanziavin tra 
50 e 60 metris une di ché altre e 
no coventave alcà la vôs par che i 
austriacs nus sintissin. Si jere credt 
un clime di amicizie: invezit di traisi 
si scambiavin pan, par lôr che lu 
vevin contàt, cun sigarets. Chescj 
fats a sucedevin cuant che no jerin 
presinis i uficiài. Ma alc al è saltàt 
far parcè che dopo pécs dîs a son 
stàts sostituîts e a scomengarin lis 
fusiladis”. 

Significativis lis testemoneancis 
di dôs “Puartadoris Cjargnelis”: 
Caterina Bellina di Cleulis e Anna 
Nanali Primus di Tamau. De lôr 
vòs, regjistrade agns fa in ocasion 
di de 


television Video Strega, i presints 


intervistis fatis storiche 


Si 





(7 
Nec 


> Tal 


a àn poddt scoltà di cuant che a 
lavin al front a puartà mangjative, 
cuant che “nus àn mandat far dal 
paîs parcè che no podevin stà achì 
parcè che ai vevin cuasi poure che i 
fossino stats spions... da Pramòs i 
vin començât a fâ lis stradis... e là sù 
i todescs dal Freikofel nus viodevin 
ca un toc, e alore al ere un sergjent 
che nus racomandave di tignîsi denti 
da mont parcè che ogni tant a vignive 
une palotule... chei biàts soldats ju 
ai simpri tal cùr, che ju sintivi vosà 
"Mamma mia". Mi vignive di vaî a 
sintîju e i ai det ‘cuissà, biadis maris, 
cetant che lôr a prearan pai fîs e lôr 
achì a clamavin mari!”". 

Concrete la partecipazion dai 
zovins Luca B., Alvise N., Kristian 
S., Massimo S., Nicola S., Luca D. e 
Celestino I. che a àn invulugat dut 
cun musichis e cjants, proponint 
ancje une lôr leture de vuere 
personal e sintude. E je stade une 
dimostrazion che ché storie, ancje 
se e podarès someà un grum lontane 
de realtàt, no si pues dismenteà, 
e soredut che i eròrs fats e lis 
injustiziis no si àn di ripeti. 

Ae fin, il ricuart (cun scrits e 
testemoneancis filmadis) une vore 
dai 


di vite dai cuatri fusilàts, a pene 


emozionant ultins moments 
condanàts par no vê ubidît, di un 
tribunàl straordenari metàt in pîts te 
Plêf di Sant Martin. Pre Toni Beline 
al scriveve: "Silvio, Tite, Basili e 
Agnul a son stàts disonoràts di un 
tribunâl cence dignitàt, che al à 
pierdude ogni autoritàt. Un tribunàl 
Un 


tribunàl e un sisteme injust puedino 


disonoràt  puedial onorà? 
fa justizie? Isal just spietà onér e 
justizie di chei che a àn dimostrat 
di no savé ce che a son? La int ju à 
za riscatàts e ju onore. E chest al è 
impuartant, fondamentàl." 

Une propueste divierse, ché 
de Dalbide, par invida a rifleti e 
a resonà, far de retoriche, su pe 


inutilitàt des vueris. Il 

E tu, astu za 
la tô copie dal 
ultin libri dai 
Gnognosaurs? 


Christian Romanini 





«Savéso parcè che si son estints 
i dinosaurs? Forsit par vie che 
no jerin po tant scaltris. Anzit a 
jerin propit gnognos». Al vierg 
cussì la sô prefazion al cuart libri 
dai Gnognosaurs 


Nassût dal 1975 a Cesana, ma di 


Manuele Fior. 
gjenitòrs furlans (anzit cjargnei, di 
Verzegnis), al è ilustradòr e fumetist. 
Pluripremiat, Fior intal 2011 al 
à vinçût il premi "Fauve d'Or" al 
festival di Angoulême in France, 
vàl a dî l'Oscar dai fumuts. 
MadalsigàrMomo, Martin, Bombo, 
e dute la bande dai Gnognosaurs in 
"The Best(iis)", il gnûf libri di Dree 
Venier che o vin presentàt sul numar 
di Setembar, no son par nuie estints, 
anzit, a son plui vîfs e... gnognos che 
mai! 
26 di 


Rivade ai Setembar 


tes ediculis in distribuzion cul 
Messaggero Veneto in dutis tré lis 
provinciis furlanis, la publicazion 
no à tradît ce che i letòrs si spietavin. 
E propit il gnognopublic nol à 
mancjât di fà savé lis sôs impressions 
su cheste racuelte, finanziade cul 
contribàt de Agjenzie regjonal pe 
lenghe furlane. Us proponìn un struc 
di cualchi mail che o vin ricevàt. 
conferme: la 


«Une tipiche 


gnognoesplosion di colòrse simpatie, 


PREE VENIER 


e conferme Cristina di Gurize, che 
no à spietât e za te dì de jessude, 
Zornade europeane des lenghis, e 
jere a buinore in edicule. 

Ancje Toni di Udin al conferme 
«O scuen ameti che o ai scuviert 
i Gnognosaurs chest Istàt cu lis 
strichis dal Messaggero e stant che 
mi mancjin i prins libris, no mi soi 
fat scjampà chest "The Best(iis)" 
che o lei cun gno fi». 

Daniele di Spilimberc al segnale 
un aspiet particolar di cheste gnove 
publicazion «Za cui prins tré titui 
o ai rivàt a cognossi miòr la lenghe 
furlane scrite, ma in cheste cuarte 
edizion mi à plasût une vore la part 
introdutive che ti insegne a lei par 
furlan: la didatiche e à di evolvisi 
e i Gnognosaurs, di bogns jurassics 
lu àn capît prime de scuele». Di fat 
lis primis pagjinis a àn il titul "No 
stà a fa il gnogno, impare a lei!" 
un struc cu lis regulis di fonde dal 
furlan scrit. 

La distribuzion in edicule e larà 
indevant par cuatri setemanis e 
podés domandalu inmò fin ai 24 
di Otubar al vuestri edicolant di 
fiducie, ma spesseait: no volarés 
migo restà cence la vuestre copie di 
"The Best(iis)" lis miòr storiis dai 


Gnognosaurs? Il 





SCHEDE 
DAL LIERI 


PREE VENIER 


insane acocor ze bA PATRIE DAL FRIÛL Lunare 


"The Best(iis) — lis miòr storiis 
dai Gnognosaurs" e je une 
racuelte di 84 pagjinis a colòrs 
cun dutis lis strichis (e ancje 
cualchidune di plui) de storie 
"Lis origjins" publicadis par 
dut chest Istàt su lis pagjinis dal 
Messaggero Veneto. Lis strichis 
a vegnin fûr pe prime volte intun 
libri dal 2009. 

Dongje di cheste a son ancje 
altrisdòsstoriis"A vore",gjavade 
far dal tierg volum publicât tal 
2012, e "Lis vacancis", gjavade 
fûr dal secont volum publicat tal 
2010. 

La publicazion e je stade 
curade cun massime atenzion 
ancje pe grafie de lenghe furlane, 
grazie ae revision gjeneràl di 
Linda Picco, colaboradore da 
La Patrie dal Friàl. Cun di plui, 
ancje il letòr mancul sigàr cul 
furlan scrit nol varà dificoltàt a 
lei parcè che tes primis pagjinis 
l'autòr al à realizàt une vuide 
essenziàl des regulis de grafie 
uficiàl. Il libri al è finanziat 
cuntun contribàt de ARLeF. E 


æ C.R. 








CEMÛT COREZI 
LA DECLARAZION 


DAI REDITS 


—— Marianninna Rocco * 








Dopo la presentazion de declarazion 
dai redits, il contribuent al pues 
vê bisugne di corezi chel che al à 
declaràt. Par esempli, al pues vê 
dismenteat di segnà cierts redits o 
di scurtà spesis. 

Alè pussibil presentà il model Unico 
integratîf dentri dai 30 di Setembar 
dal an dopo di chel di compilazion 
de declarazion ordenarie (pai redits 
dal 2013 la scjadince e je ai 30 di 
Setembar dal 2015). 

La declarazion integrative e pues 
finî cuntun debit che al larà paiàt 
doprant il model F24, insiemi a 
sanzions e interès. 

Se il contribuent al à presentàt il 
model 730, al pues retificalu cul 
730 integratîf fin ai 25 di Otubar 
dal an in cors. Però, dome se la 
declarazion integrative e previòt 
un rimbors di impueste. E, tant che 
pal 730 ordenari, al sarà simpri il 
sostitàt di impueste a compensà il 
credit in maniere direte te buste 
paie dal dipendent/pensionat. 
Dopo de date dai 25 di Otubar, al 
sarà simpri pussibil corezi il 730 
doprant la metodologjie di prime: 
Unico integratîffin ai 30 di Setembar 
dal 2015. 

Se invezit la modificazion al 730 
ordenari e gjenere un debit, nol 
è pussibil elaborà il model 730 
integratîf, ma al larà doprât il 
model Unico dentri de scjadince 
dai 30 di Setembar dal an dopo. La 
impueste in plui dovude in chest 
câs no vignarà stratignude in buste 
paie o te pension, ma e sarà paiade 
in maniere direte dal contribuent 
doprant il model F24, plui lis 
sanzions e i interès al tas agjevolat 


previodûts in câs di raviodiment 


operòs. 
Il raviodiment operòs al è un istitàt 
juridic che al permet al contribuent 
di regolarizà in maniere spontanie 
eròrs fiscài, paiant il dovàt dentri 
di une date fissade. Il raviodiment 
al è perfezionaàt cul viersament 
contestuàl dai interès pal paiament 
intardat e di une sanzion limitade, 
che la sô alicuote e varie su la base 
dai dîs di intart e dal gjenar di 
violazion cometude: 

- Raviodiment sprint: in câs di intart 
fin a 14 dîs, la sanzion minime e ven 
ridote a 1/15 par ogni dì di dilazion 
dal paiament. 

- Raviodiment curt: par intarts fin 
a 30 dîs, la sanzion e ven ridote a 
1/10 dal minim. 

- Raviodiment lune: par intarts 
superiòrs ai trente dîs, ma dentri 
dai tiermins di presentazion de 
declarazion relative al an che e je 
stade cometude la violazion 0, se 
no je previodude une declarazion, 
dentri di un an de scjadince dal 
paiament, la sanzion e ven ridote a 
1/8 dal minim. 

Par esempli, intal càs di viersament 
intardàt di impuestis, la sanzion 
minime e je previodude al 30%. Si 
che duncje, in câs di raviodiment, 
o varìn chestis sanzions: 

- Raviodiment sprint: 0,2% par ogni 
dì di intart fin al massim di 2,8% 
intal câs che si pai te decime cuarte 
dì. 

- Raviodiment curt: 


de 


cuinte dì ae trentesime, la sanzion 


decime 


e sarà al 3%. 

de 
trentesime dì, la sanzion e passe al 
3,75%.. I eè Responsabile Fiscal 
CAF CISL Udin 


- Raviodiment lunc: di là 

Alenka 
Bratušek, 
prime feminea 
vuidâ il guvier 


I Lubiane 


Tjaša Gruden 





A doi mês des elezions parlamentârs 
dai 13 di Lui passâts, la Slovenie e à 
un gnûf guvier. La scuadre formade 
dal vincidôr des elezions e gnûf prin 
ministri sloven, il jurist Miro Cerar, e 
à otignude la fiducie in Parlament ai 
18 di Setembar. Al è il decim secont 
esecutîf dal Mai dal 1990. 

Se la legjislature di prime si è 
concludude pe prime volte cu 
la nomine a prin ministri di une 
Alenka 
Cerar al à sielt di lâ indevant su la 


femine, Bratušek, ancje 
strade de paritât om e femine. Su 
sedis ministris (doi di chei, cence 
tacuin), a son di fat siet lis feminis 
(dât cence precedents) che ur son 
stâts assegnâts chescj setôrs: sanitât, 
istruzion, internis, culture, ambient, 
lavôr, famee e afârs sociâi, disvilup, 
progjets strategjics e coesion. 

A fasin part de coalizion che e 
sostignarà il gnûf esecutîf, di là dal 
Partît di Miro Cerar (SMC), ancje 
i partîts di centri campe DeSUS 
(pensionats)eSD(socialdemocratics) 
che a àn firmAt l'acuardi di guvier ai 
8 di Setembar stàts. Dopo i dineis 
di Nova Slovenija (centri diestre) 
e Združena levica (campe radical) 
a jentrà in maiorance, il gnûf prin 
ministri al à refudade la colaborazion 
dal partît de ex prime ministre e 
cumò candidade a vicepresident de 
Comission Europeane responsabile 


de Alenka 


Bratušek. Cerar al pues duncje contà 


Union energjetiche 
in Parlament suntune maiorance di 
52 deputats (su 90 totài). 

Tra lis variis nominis, fra i ministris, e 
àfatscjas ché di Goran Klemenčič, ex 
president de comission anticoruzion 
che al vuidarà il dicasteri de Justizie. 
Klemenčič, espert di dirit, al è stât 
segretari di stât al ministeri dai 
internis, che volte vuidât di Katarina 


Kresal. Tant che president de 


pal lanç de aplicazion Supervizor 
pe trasparence des transazions dai 
ents publics. Ma soredut pes acusis 
di coruzion che e à fat a di chel che 
al jere il prin ministri Janez Janša 
(po dopo sfiduciât e cumò detignàt in 
preson dopo de condane definitive pe 
cuistion Patrie) e al sindic di Lubiane 
e ché volte leader de oposizion Zoran 
Jankovič. 

Chescj, in plui di Klemenčič, i 
ministris sielts dal partît dal prin 
ministri: Jožef Petrovič (economie e 
tecnologjiis), Milojka Kolar (sanitât), 
Stanka Setnikar Cankar (istruzion), 
Peter 


Gašparšič (infrastruturis), 


Boris Koprivnikar (aministrazion 
publiche), Vesna Györkös Žnidar 
(internis) e Dušan Mramor (financis). 
Chest ultin, che al à anticipade za 
une manovre coretive dal belanç pal 
2015, al à cuviert la stesse incarghe 
tra il 2002 e il 2004, cuant che al 
à preparât la jentrade de Slovenie 
inte Union Europeane. DeSUS al 
à otignût invezit cuatri ministris: 
il leader Karl Erjavec al è stât 
riconfermât a cjâf dal ministeri 
dal forest, Gorazd Žmavc al sarà 
ancjemò il responsabil dai slovens di 
di là dal confin e intal mont. A Julija 
Bizjak Mlakar e je stade rimetude 
la deleghe ae culture, intant che a 
Irena Majcen chê pal ambient e il 
teritori. Ai socialdemocratics a son 
lâts invezit trê ministeris: il leader 
dal partît Dejan Židan al è cumò 
ministri de agriculture (cjarie che 
al à vût za dôs voltis, cjapât dentri 
l'an di guvier Bratušek), Anja Kopač 
Mrak e larà indevant cul lavôr tacât 
a cjâf dal ministeri dal lavôr, famee, 
afârs sociài e stessis oportunitàts om 
e femine, intant che l'ex president 
dal Parlament sloven Janko Veber 
al è il gnûf ministri de difese. La 
maiorance e à istituît ancje l'Ufici 
pal disvilup, i progjets strategjics 
e la coesion, che al sarà vuidat dal 
ministri (cence tacuin) Violeta Bulc. 
Intal acuardi di guvier pal cuadrieni 
prossim, une part dal program e je 
dedicade ancje ai problemis des 
minorancis.Pescomunitâtsnazionâls 
taliane e ongjarese (che par leç a 
elein, ogni, un propri rapresentant 
in Parlament e che ur ven garantide 
rapresentance intai comuns dulà 
che a son insediadis in sens storic) 
al è previodût un infuartiment dai lôr 
diritsin ducji setôrs, tacant de »leg su 
lis comunitâts nazionâls autoctonis 
taliane e ongjarese« che e vôl fâ il 
guvier Cerar. Atenzion particolâr e je 
dedicade ancje ai slovens che a vivin 
intai paîs dongje e in altris parts dal 
mont. Tra i obietîfs, l'infuartiment 
de cooperazion economiche, la poie 
al studi de lenghe slovene intai paîs 
dulà che a stan, e facilitazions pal 
studi in Slovenie. Dentri de fin dal 
2015 e varès di jessi definide la 
strategjie di colaborazion a lunc 


tiermin cui slovens intal mont. E 





No ae 
“autostrade 
eletriche” 
Wirmlach- 
samblàc 


Janez Erat 





Il progjet dal eletrodot di alte 
tension Würmlach-Samblâc che al 
varès di passâ fûr pal tesaur naturâl 
dal Kronhofgraben no si realizarà, 
almancul pe part carinziane. 

Tra Kötschach- 


Mauthen e Samblâc, une linie 


Weidenburg a 


eletriche a 220 kw e passarès fûr pe 
cussì clamade spice Kronhofgraben 
di cirche 1.800 metris di altece. 
Dutune cun comitâts ambientaliscj 
in Italie e in Austrie, i Verts 
carinzians si son batûts par impedî 
la »autostrade eletriche« che e jere 
stade previodude. Za dîs agns fa 
e fo impastanade la iniziative dai 
citadins 'Pro Gailtal' che e combatè 
cuintri la costruzion di chel implant 
di energjie "inutil di un pont di viste 
economic, par vie che al zove dome 
ae massimizazion dal profit privât. 
Za cumò o vin trê liniis eletrichis 
transfrontalieris", a disin i aversaris 
dal progjet. 
kkk 

Protezi la acuile reâl 

Ancje dal pont di viste de 
conservazion de nature, il progjet al 
è critic parcè che al menace - te aree 
alpine dal Kronhofgraben—l'ambient 
di vite e di cjace de acuile real e dal 
gjal di mont. Cun di plui, chi si cjatin 
dôs speciis di coleotars in vie di 
estinzion. "Ce sucedial se la acuile 
taliane, passât il confin, si scuintre 
cul grant eletrodot austriac?", al à 
criticàt Hannes Guggenberger de 
iniziative "Pro Gailtal". La acuile 
real e il so teren di cjace a varessin 
di jessi protets ancje in Austrie. 


Pal colegament dal cabli soterani 


daûr Guggenberger su la mont 
Kronhofer Torl une grande stazion 
di trasferiment, cuntune paradane di 
trente metris di largjece e dîs metris 
di altece. Pilastris di beton e açâl si 
cjataressin subit dongje il troi turistic 
»Karnischer Höhenweg«, e chest al 
è ancje in contrast cu la Convenzion 
des Alps, un tratàt internazionàl che 
al à l'obietîf di preservà il patrimoni 
des Alps. 

Ma ancje in Cjargne si è mote la 
proteste, organizade za tal an 2005, 
cu la formazion dal comitàt "Carnia 
in Movimento". »Al è assurt che 
un progjet tacât in forme privade al 
100% al rivi a vé l'interès public de 
UE », a disin. 

Dopo agns di protestis, il Tribunal 
aministratîf federâl austriac al 
à refudade in ultime istance la 
domande di autorizazion de societât 
privade taliane Alpe-Adria Energia 
Spa pe costruzion dal eletrodot a 220 
kw. La part taliane e je stade fate 
buine cun normativis ambientâls. 
In Austrie la valutazion dal impat 
ambientâl e à dât, al contrari di chel 
talian, un esit negatîf. "L'interès 
public di preservâ il caratar dal 
paisaç Kronhofgraben al à di jessi 
valutât plui alt rispiet al interès 
public ae costruzion dal eletrodot": 
cussì, il Tribunal aministratîf al à 
spiegade la reson de sô decision. 

Fin al ultin dì i sostignidôrs de 
autostrade eletriche a crodevin di 
ricevi une rispueste positive. Cun di 
fat, ancjemò pocjis setemanis fa la 
costruzion e someave inevitabile. De 
bande taliane il progjet al veve cjapât 
politichementri vie libare, cuintri 
dutis lis protestis de popolazion 
locâl. 

Soredut il puartevôs pe iniziative 
"pro Gailtal" Hannes Guggenberger 
alàlavorâtcencepadinparsalvâchest 
tesaur alpin. Lui e i siei compagns di 
lote però a laran indenant a vuardeâ 
il Kronhofer Törl: viodût che il 
progjet al à cjatât uficialmentri il 
»public interès« de UE, il pericul 
nol è ancjemò paràt vie. Val a dî, cui 
che al puarte indenant la domande 
al à ancjemò la pussibilitàt di une 
revision al Tribunal aministratîf 
e dopo, in ultime istance, ae Cort 
europeane dal Lussembure. 

E ancjemò chest: i lâcs austriacs a 
son circondats za a plen di edificis di 
ogni sorte, beton e asfalt. E cumò si 
metìn a cuvierzi lis monts di ciment: 
dome in Tiròl, une superficie di 3 
chilometris cuadrâts e ven destinade 
ogni an a gnûfs edificis, complès 


turistics o implants di schîs. Il 








Scozie. Ål vinç il 
‘No’ ma no vincin 
dome | unionisc] 


Marco Stolfo 

Il referendum pe indipendence 
de Scozie che si à davuelt ai 18 
di Setembar stàts al à almancul 
trê vincidôrs: i unioniscj, i 
indipendentiscj e la democrazie. 

Il sucès dai unioniscj al diven dal 
risultât finâl, stant che passe doi 
milions di lôr, ven a dì il 55,3% 


dai 


indipendence, intant che i vôts a pro 


votants, a àn votât 'No' ae 
de Scozie indipendente a son stâts 
1.617.989, il 44,7%. 

La campagne «Better Together», 
poiade sei dai partîts che a son al 
guvier a Londre — conservadôrs e 
liberaldemocratics - che dai laburiscj 
e dal piçul Border Party, e à rivât a 
convinci la maiorance di chei che a 
son lâts a votâ. La vôs dal 'No' si à fat 
simpri plui fuarte, soredut tes ultimis 
prin de consultazion 


che di 


scandais al saltave fàr che lis dôs 


setemanis 
eletoràl, cuant diviers 
posizions a vevin sù par jù chei stes 
consens e a jerin ancje sondags che a 
calcolavin maioritaris i sostignidòrs 
dal 'Sì'. Il guvier di Londre, i trê 
partîts britanics unioniscj, la plui 
part dai media britanics e ancje la 
regjine Lisebete si a àn fat sintî a 
pro dal 'No' e cuintri dai «pericui» 
presumfts di isolament economic 
e politic che a saressin stâts cu la 
indipendence. Cun di plui, par 
convinci i eletòrs a pro dal 'No' sei 
il premier Cameron che i laburiscj, 
che a son ae oposizion, a àn prometàt 
il passag di diviers gnûfs podés di 
Londre a Edimbure. 

Se si ten cont di chest aspiet, se si 
pense che il leader de campagne 
unioniste, Alistar Darling, tal so prin 
coment ae fin dal scrutini, al à vat dit 
che cumò il guvier britanic al à di 
mantignî l'impegn cjapàt sù in cont 
dal trasferiment di une schirie di 
competencis aes autoritàts de Scozie 
e se si visisi che ancjemò tal 2010 
il Partît nazional scozés (NPA-SNP) 
al veve fat indenant une propueste 


(al va indevant a pagj. 11) © 

IL MUSEU DE 


CALIG 


RAFIE 


A RUVIGNE 


Christian Romanini 


mium Torvitie 


Nassude dal 2012, la associazion 
Scriptorium Foroiuliense e je une 
des pocjis realtàts in dute Italie che e 
insegne in dì di vué la antighe art dai 
mestris scriturisc] de Ete di Mieg. 

E à sede a Ruvigne e o vin sintàt 
Roberto Giurano, il fondadòr, par 
fa il pont suntun moment une vore 
impuartant pe scuele di caligrafie. 
Di fat ca di cualchi setemane al sarà 
screàt il "Museu de scriture e de 
cjarte antighe". 
Setemanis plenis chestis, 
Giurano? 

"O disarès di sì, ma lis sodisfazions 
no manc]jin e no manc]jaran, o speri". 
Intant chè dal Pape... 

"Beh, sì. Un dai doi regài uficiài 
de Regjon a Pape Francesc, cuant 
che ai 13 di Setembar al è vignût a 
Redipulie, al è stàt il Vanzeli di Marc 
inlenghefurlane che o vinfatnoaltris. 
E je stade une biele sodisfazion, ma 
o cjalìn simpri indevant". 
Fevelistu dal Museu? 

"Aneje di chel, sì. O fasarìn 
la inaugurazion Sabide ai 8 di 
Novembar aes 10 a buinore e za che 
o soi o aprofiti par invidà ducj i letôrs 
de Patrie dal Friûl a Ruvigne, tal 
Cjistiel di Borc di Sant Pieri". 
Cemût nassial chest progjet? 

"Jo no soi furlan, ma 17 agns indaàr 
o soi rivàt in Friûl e mi soi inamoràt 
di chest puest. Par chest o ai simpri 
ciràt di vivilu in plen, lavorant chi 
e cu la ativitàt de associazion o voi 
indevant su cheste strade par strenzi 
inmò di plui il leam cul Friùl". 

In ce sens? 

"Scriptorium Foroiuliense e à ché 
di trasmeti la art de scriture, ma no 
vin mai dismente@t di fà cognossi 
ancje la lenghe dal Friûl: o vin fat un 
abecedari cul mestri Otto D'Angelo 
e o vin dopradis lis peraulis furlanis 
par insegnà la tecniche de caligrafie. 
O vin trascrit a man par furlan il 
Vanzeli seont Marc che si diseve 
prime e tai cors che o fasìn ancje 
cun arléfs forescj o cirìn di spiegà 
ancje la particolaritàt linguistiche 
dal Frial". 

Parcè propit une scuele di 
caligrafie? 

"E je une passion che e va indevant 
di 25 agns. O ai scomengàt che o jeri 





un fantacin: o ai studiat 3 agns cui 


fraris minòrs. Dopo o ai lassât ché 
strade, ma no la scriture e di in ché 
volte no ai plui fermât di scrivi". 
Cui sono i corsiscj? 

"Personis che a àn gole di cognossi 
chest mont, sedi par interès cultural, 
ma no dome. Cualchidun, in efiets 
pôcs, a son rivats ancje a fsi une 
gnove professione cumdalavorintant 
che scrituriscj, fasint pergamenis, 
atestàts, invîts, partecipazions, 
diplomis..." 

Trope int frecuentie i vuestris 
cors? 

"Cul chel che al jere partît in 
Setembar, o vin dat passe 140 
atestàts di frecuence, ma o vin za un 
contat par là a Gurize". 

Véso contats ancje fûr dal Friùl? 

"Sigûr: Carinzie e Italie soredut, 
ma ancje cul rest di Europe. In 
ocasion de inaugurazion dal nestri 
Museu o presentarìn uficialmentri la 
colaborazion cul Museu de Cjarte di 
Fabriano, istituzion a nivel mondial 
riscognossude patrimoni de umanitàt 
de Unesco". 
Cuant si podaraial visità il 
Museu? 

"Lis visitis a saran par apontament 
e o sin dar a program un calendari 
di proponi aes nestris scuelis". 
Cemit faséso a puartà indevant 
tant impegn? 

"O sin une associazion e il nestri 
al è un lavér volontari. Ma no 
rivaressin a fà dut se nol fos parcè 
che o vin tancj sostegnidòrs privàts e 
cualchi colaborazion a nivel public: 
o vin colaboràt e o colaborìn cu 
lis Muiniis benedetinis Olivetanis 
(miniaturistis), Provincie di Udin, 
Regjon Friàl-VJ, Comunitàt Greghe 
Ortodosse di Reggio Calabria, La 
Polse di Cougnes, Scuele di Mosaic 
di Spilimberc, i Comuns di Ruvigne, 
di Sant Denél, di Codroip, Comunitàt 
Colinàr dal Friûl, Arlef, Istitàt Ladin 
Furlan 'pre Checo Placerean', Pro 
Loco di Voleson e Vengon e, di ultin, 
il Museu di Fabriano. A ducj chescj 
ur va il nestri agràt di cdr". 

Par plui informazions di pues visità 
il sît www.scriptoriumforoiuliense.it 
ela pagjine Facebook www.facebook. 


com/scriptoriumforoiuliense.it. ll 





A Clausét si continue a lei 
dute la Bibie par furlan 


Antonella Lanfrit 





“La mê esperience personal, come 
ché di tancj emigrants e je stade 
positive: o ai imparàtin cjase a fevelà 
in forme corete par furlan, talian e 
spagnûl. Savé il furlan di picinin in 
sù, no mi à mai creàt fastidis”. 

A fevelà cussì al è pre Italico 
José Gerometta, nassût e cressût 
fintremai a sîs agns in Venezuela e 
po tornàt te tiere di origjin. Cumò al 
è plevan di 7 parochiis tra i Comuns 


di Vît e di Clausét in provincie di 


“ ” 


Pordenon e al è in chestis “sôs 
comunitàts che di cualchi an in 
ca al è inviat une iniziative che e 
met insiemi lenghe e fede, amôr pe 
identitàt e volontàt di no butà vie un 
patrimoni straordenari come che e je 
la lenghe di un popul. 

“Intune domenie di Avost — al 
conte — o lei in glesie dut un libri de 
Bibie par furlan, par mieg di cetancj 
letôrs”. Laidee le à cjapade in prestit 
di ché straordenarie iniziative che si 


ve a Udin, te glesie de Puritàt tal 





MARC DI SANT MARC 


FELICI MA FURLAN A VAN FÙR PAR 
FÙR A ROME 
La web 


furlanus "Felici ma furlans" (www. 


serie dedicade all'homo 


felicimafurlans.it) e à vinçût il premi 
dal public ae seconde edizion di 
Roma Web Fest, il festival web talian 
tignût dai 26 ai 28 di Setembar e che 
al à premiàt lis miôr 'web series' 
talianis e internazionls. Al concors 
a àn partecipàt in 104 titul che a 
son stadis selezionadis cuntun vòt 
popolàr in Rét: za lis premessis a jerin 
buinis, parcè che Alessandro Di Pauli, 
Tommaso Pecile e dut il cast di "Felici 
ma furlans" a vevin tiràt sot passe 
1300 click. Un sucès che si è concretizàt 
te serade final dulà che i nestris a son 
rivâts prins pe jurie popolâr. A ducj lôr 


i compliments de Redazion. 


Avrîl dal 2011, cuant che dilune di 
une setemane — di gnot e di dì — e 
fo lete dute la Bibie par furlan cun 
passe un mir di personis che a àn 
prestade la vòs. 

“Jo no ai partecipàt tant che letòr, 
ma o soi stàt a scoltà e la iniziative 
mi à plasàt cetant che o ai pensât 
di puartàle, si ben un pôc plui in 
pigul, tai miei paîs”, al va indevant 
pre Gerometta. Cussì un an a àn let i 
Vanzelis di Matieu, Marc e Luche, un 
an il libri dal Fi di Sirac e chest an, 
domenie ai 10 di Avost, il Vanzelis 
seont Zuan. “Si son alternâts passe 
25 di lôr, zovins e vecjos te biele pléf 
di Clausét”, al conte pre Gerometta, 
e in plui di cualchi câs “la Bibie le 
vin lete cul furlan di chenti, l'asin 
di Clausét, di Anduins, il furlan di 
Spilimbere... e vie indevant”. 

Insumis, la int che e pree Diu 
doprant la sô lenghe, la sô variant, 
par sintîsi simpri plui peade al so 
mont e condividilu ancje cui forescj. 
“Cun di fat — al zonte pre Gerometta 
—, un pocjis di riis par furlan les à 
letis ancje pre Peter, il predi indian 
che al ven a dàmi une man dilunc 
dal Istat”. 

Pre Gerometta nol à nancje un 
dubi che insegna il furlan ai frutins 
al sedi alc di fa, come di continuà 
a doprà la marilenghe dutun a 
tantis altris lenghis. “Un frut, anzit, 
un canai come che si dîs achì, al 
impare cun facilitàt plui lenghis 
e al è dimostràt che chest al è un 
procès che al da elasticitàt mental”, 
al motive. Cence contà che “o vin 
une lenghe straordenarie, biele, che 
à suns che no esistin scuasit in altris 
lenghis, che nus è tramandade dai 
paris. Un tesaur che — al siere - non 


merete di jessi pierdàt”. E 





A lezion di 
autonomie 


cu la Grame 


Tancj comuns (Cjarlins, Flaiban, 
Flumisel, Listize, Merét di Tombe, 
Mugane, Prissinins, Rivis Darcjan, 
Sedean, Tor di Zuin, Tramogs Disot, 
Vît), cu la poie di Glesie Furlane, 
La Patrie dal Friàl e Radio Onde 
Furlane; il dut coordenàt e organizàt 
da "La Grame". 

E je cheste in struc la liste dai 
sogjets publics e privàts che a son 
daûr aes "Feveladis propedeutichis 
a Lezions di Autonomie", une 
schirie di apontaments tra Otubar 
e Novembar che si davualzaran in 
Friùl. 

Chi sot il program complet. 


AUTONOMIE E AMINISTRAZION 
Joibe ai 16 Otubar a lis 20.30 — 
Cjarlins — Sale Consiliàr, Ex Latarie 
Cristian Sedran — Sindic di Mugane 
Gianluca Falcomer — Sindic di Cint 
Stefano Zannier — Assessòr 
Provincial di Pordenon 

Alberto Bergamin — Ex Sindic di 
Migjee 

Massimo Moretuzzo — Sindic di 
Merét di Tombe 


Moderadòr: Giorgio Cavallo 


AUTONOMIE, LENGHE E 
CULTURE 

Joibe ai 23 Otubar a lis 20.30 — 
Flaiban - Centri Social 

Romano Michelotti — Glesie Furlane 
Marco Stolfo — Universitàt di Udin 
Franco Fabbro — Universitàt di Udin 
Aldo Colonello — Circul Cultural 
Menocchio 
Cantarutti. Paolo — Coop di 
Informazion Furlane 

Moderadòr: William Cisilino 





AUTONOMIE E COMUNICAZION 
Joibe ai 30 Otubar a lis 20.30 - 
Rivis Darcjan — Sale Consiliàr 
Andrea Valcic — La Patrie dal Friùl 
Antonio Banchig — Novi Matajur 
Mauro Missana — Onde Furlane 
Fulvio Romanin — Ensoul 

Roberto Pensa- La Vita Cattolica 
Moderadòr: Giovanni Bertoli 


AUTONOMIE E ECONOMIE 
Joibe ai 13 Novembar a lis 20.30 
— Flumisel — Sale don Bison 
Roberto Muradore — Cisl Udin 
Graziano Tilatti — Confartigianato 
Franco Soldati — Udinese calcio 
Luigi Cortolezzis — Secab 

Mirko Bellini — Cantina di Casarsa 
Moderadòr: Ennio Scridel 


AUTONOMIE, POLITICHE 

E EUROPE 

Joibe ai 20 Novembar a lis 20.30 
— Meréèt di Tombe — Sale Consiliàr 
Sergio Cecotti — Convergenza per il 
Friuli 

Marzio Strassoldo — Identità e 
innovazione 

Cristiano Shaurli — Conseîr Regjonal 
Federico Simeoni — Conseîr 
provincial di Udin Front Furlan 
Alessandro Carrozzo— Friûl Diferent 
Moderadòr: Carlo Puppo. 

Un ami dal Fr 
Omar Pedr 


Oa 
Iui, 





Natascia Gargano 





ZPIERI 


Al partìs Friuli Doc e o vegnìn a 
savê de presince di Omar Pedrini, il 
cjantautôr lombart, ex dai Timoria. 
E fin chi, dut ben. No je nancje la 
prime volte, e sarà almancul la 
sô tierce vignude chi in Friûl pe 
manifestazion. Po dopo o scuvierzìn 
che simpri Pedrini al à sielzût proprit 
il conciert di Udin par zirâ il video 
di “Che ci vado a fare a Londra?”, il 
prin singul dal so gnûf album, che 
al ven fûr 8 agns dopo dal so ultin 
lavôr. Infin o lin su Twitter e o viodìn 
che intal so profil uficiâl si presente 
nuie di mancul che come “Amico del 
Friuli”. Ma insome, ce aial chest om 
achì cul Friûl? Jal vin domandât. E 
lui nus à rispuindût vulintîr (parcè 
che amì dal Friûl lu è pardabon) cul 
so biel acent di Brescia. 
Mandi Omar, alore di indulà 
rivie la tô amicizie cul Friûl? 

«La mê amicizie cul Friûl - che e je 
cuasit amôr, par dî la veretât! - e nas 
proprit cun Friuli Doc. Pense che o 
soi stât pe prime volte 20 agns indaûr, 
cuant che o jeri ancjemò il leader 
dai Timoria. Il gno cjâr amì Attilio 
Grilloni, udinês doc, al saveve ben 
che o jeri pasionât di vin come lui. 
Une dì mi à dit: ven in Friûl a viodi la 
gnove manifestazion di chenti. Al è 
cussì che o soi rivât a Udin in cheste 
fieste bielone cun vins pardabon 
bogns, cjapade a esempli po tai agns 
dopo in dute Italie. In chê ocasion 
o ai visitât cantinis ecezionâls, tant 
che chês di Dorigo o di Rosa Bosco. 
E o soi stât rapît di cheste tiere». 
Po dopo cemût isal continuât 
chest rapuart? 

«Disìn che une schirie di episodis 
a àn po legjitimât chest amôr. Tai 
agns o soi tornât une vore di voltis, o 
ai fat amicizie cun tancj produtôrs e 
o ai fat diviers concierts, come chel 
memorabil li de Sagre dai Piruçs di 
Pavie. Intun libri dai Timoria o vin 
dedicât une vore di pagjinis a Udin e 
alFriûl. Unedesinediagnsindaûrpar 
un probleme di cûr o ai vat di fermâ 
di sunà par un ciert timp e mi soi 
reinventàt autòr e condutòr. Cuntune 
trasmission tv o ziravi pe Italie par 
contà lis bielecis dal teritori e no mi 
soi fat scjampà la pussibilitàt di vignî 


in Friûl. O ai vat l’ondrdi fami puartà 
ator di Carlo Sgorlon, za provàt de 
etàt, a cirî moràrs e a mangjà polente. 
Po infin no pues dismenteà la ultime 
partide di balon di Zico li dal stadi 
Friuli. I vevi fat un assist pal gol e 
lui mi a regalat lis sôs scarpis. Li sì 
che mi soi sintàt ricognossàt come 
amì di Udin». 

Vignìn al vin. Cual isal il to furlan 
preferît? 

«O podarès rispuinditi il Picolit, 
che nol à nuie di invidià ai miòr 
sauternes francés. O il Cabernet 
Franc: par me chel fat in Friùl si bat 
ben cun chei fats in Francie. Ma se o 
ai di sielzi dome un ti dîs il Pigndl, vît 
autoctone e rare, dificile di coltivà, 
ma dal sigàr di tutela». 

Il to puest preferît dal Friùl? 

«O soi leàt cence dubis a Udin. Di 
agns mi ocupi de cause tibetane e mi 
impensi di ché volte che il comun 
di Milan nol veve dat acet al Dalai 
Lama. L’unic sindic che al à vierzàt 
lis sôs puartis al è stàt chel di Udin. 
O soi stàt une vore content e dentri 
di me o ai pensât: cheste e je une 
citàt pardabon special, mestre di 
acet e tolerance. O ai ancje un 
debil par Pordenon, citàt cuntun 
feeling grandon cul rock. Al è stàt 
organizàt achì The Great Complotto, 
un dai prins festival rock punk: 
tancj di noaltris a vignivin fin ca de 
Lombardie agnorums indaûr». 

E dai furlans ce ti plasial tant? 

«O ven ducj i agns di simpri a 
durmîtal stes puest li dal Ramandolo 
di Udin. La mari dai trê fradis che a 
gjestissin chest biel hotel ogni volte 
mi prepare un strudel fat di jê. Par 
me voaltris o sês chest: intun gjest 
antîc e profont par me si plate la 
grandece de int furlane. Ma un altri 
episodi mi torne dispès iniments. O 
vevi a pene fat un conciert e a jerin 
lis fantacinis che mi spietavin par 
incuintrâmi, come che al capite. A 
varan vût 16-17 agns. Pal solit mi 
puartin un peluche, une foto. Sâstu 
ce che mi vevin puartât? Un clap. “Al 
èil simbul de nestre tiere, uchì e je le 
storie de nestre int”, mi àn dit. Beh, 
cemût no si fasial a no inamorâsi dal 
Friûl?». E 





B 
G 


È ZPIERI N 


Cjalade svelte aes datis dal tour: 


a son Rome, Milan e po Paris, 
Strasbourg, Munchen e... Fane. Mil 
e cinccent abitants plui o mancul, 
in provincie di Pordenon. Sabide ai 
20 di Setembar passât il cjantautôr 
lombart Angelo Branduardi al è 
passât par chi, ospit de aziende 
agricole "La contrada dell'oca". 
No un teatri nazionâl o un stadi, 
il palc al jere sot des stelis dongje 
de mont a pôcs metris des stalis e 
dai cjamps di forment. In cheste 
fatorie sociâl vie pal dî a lavorin 
une desine di personis tai cjamps 
biologjics, tal ort e a fâ la lane. Uchì 
si cjatin lis pioris "ď’Amiata", che 
a son in vie di estinzion, a cressin 
i milugs antics di Fane e a corin, 
clâr, lis ocjis furlanis. Daùr di dut 
chest al è Paolo Paron, fondadôr de 
associazion Vieri Rôl e de "Società 
Tolkieniana italiana", e gjestòr de 
fatorie. «O ai cognossàt Angelo une 
desine di agns indaùr, a un pâr di 


GIULIA DAICI 





conferencis a Verone e al Parlament 
european di Strasburg dulà che lui 
al fevelave di musiche antighe e jo 
di tradizion oràl popolàr» nus dîs «di 
in ché volte o vin mantignt i contats 
e cuant che i ai domandat di vignî 
a fà un conciert in fatorie al à dit 
di sì vulintîr». Branduardi al è un 
espert di musiche medieval e tes sôs 
ricercjisalèvignàtancjeincontateul 
Friûl: «Angelo al cognòs la musiche 
tradizional furlane» al dîs Paron «i 
plas tant Giorgio Mainero. Za tal 
so toc “Ballo in fa diesis minore” 
dal album “La pulce d'acqua” dal 
1977 al veve doprade une version 
di “Schiaragule maragule”, che e 
à contribuît a dinfondi chest bal 
popolàr furlan». Al sucét cussì di 
lâ ator pal Friàl, cu lis Prealpis 
Ocidental sul font, e di cjatà Angelo 
Branduardi che al mangje pitine li 
de tratorie Edelweiss di Fane. Cussì, 
intune Sabide di sere di fin Istat. Il 
e N.G. 


E ELSA 


MARTIN PAR FURLAN 


AL PREMI 


NAZIONAL 


“BIANCA D’APONTE” 


Ai 24 e 25 di Otubar li dal Teatri 


Cimarosa di Aversa, in provincie di 


Caserta, a son tal grup de decime 
edizion dal premi “Bianca d’Aponte” 
lis nestris Giulia Daici e Elsa Martin. 
Sielzudis jenfri plui di 140 artistis 
che a vegnin di dute Italie, lis 
cjantaudoris furlanis a son jenfri 
lis 11 finalistis dal premi dedicat al 
cjantautoràt feminin cu la direzion 
artistiche di Fausto Mesolella. Lis 
dòs a presentin doi tocs in lenghe 
furlane, “Aiar” par Giulia Daici e 
“Cjante” par Elsa Martin (cjangon 
che pal test e puarte ancje la firme 
di Stefano Montello). No je la prime 





volte che Giulia e Elsa a puartin la 
marilenghe fàr dai confins regjonài. 
Ľan passât Giulia e je rivade seconde 
ae “Targhe Tenco” inte categorie 
miòr “Album in dialet e lenghis di 
minorance” cul disc “Tal cîl des 
Acuilis”. Tal 2012 Elsa e à vinçût il 
“Premi Andrea Parodi” cu la cjangon 

“Dentrifàr” e tal stes an e je stade 
finaliste ae “Targhe Tenco” pe miòr 
“Opere prime” cul album “vERsO”. 
Intant che o scrivin no savìn ancjemò 
l’esit dal concors (o podés tignîlu sot 
voli uchì www.biancadaponte.it). 

La Patrie dal Friûl e ten pes dôs 


cjantaudoris! Il eè N.G. 





A giru a giru: 
Sardegne 
in tour cun 
Claudia Aru 


Federica Angeli 





DISSEN DI GIOVANNI DI LENA 


Il mês stat ancje il Friûl al à vude 
la fortune di ospità dôs datis dal 
tour talian de cjantautore sarde 
Claudia Aru. Par cognossi miòr 
cheste artiste plene di energjie e di 
snait i vin domandat un belang su 
cheste esperience e su ce che al vàl 
dî cjantà par sart vué, dentri e far 


de isule. 


Claudia, finît il zîr che ti à 
puartade di Mestre a Bologne 
passant pal Friùl e il Piemoni, 
ce ti puartistu a cjase? 

«A son stàts 5 dîs plens di 
emozions, int..e chilometris! O sin 
stracs ma cjariàts, ogni volte o torni a 
cjase plene di ideis e progjets gnûfs. 

Puartà ator pe Italie la mê 
musiche par me nol è dome lavòr, 
e je la rivincite viers ducj chei che 
mi disin che cjantant par sart no si 
va di nissune bande, che e je une 
vuere pierdude. Ma jo o soi barrosa 
(ustinade)»! 

Ce significat aial par te dopra la 
tô lenghe? 

«Scrivi e cjantà par sart par me 
al è un at politic, une assunzion di 
responsabilitàt viers il gno popul e 
la sô culture, par masse timp stimade 
tant che di “serie B”. Cul gno lavôr 
o cîr di da credibilitàt internazional 
al sart doprant ancje gjenars musici 
modernis». 

Ise une sielte dificile? 

«Clar. Ce che al rive dal forest 
al plàs simpri tant, il public al à 
ancjemò masse dificoltàt a scoltà 
cjancons tes lenghis minoritariis, 
al fâs fadie a capîlis, ma no si fâs i 
stes problemis cu la lenghe inglese. 
Cheste dinamiche no le capìs, 
e ancje par chest o ai sielte une 


formule di musiche/teatri dulà che 
(al va indevant a pagj. 11) © 


OTUBAR 2014 


LA PATRIE DAL FRIÙL 


Pagj. 9 





Dut il 
calendari des 
iniziativis in 
memorie dal 
scritor furlan 

DISSEN DI GIOVANNI DI LENA 


1. Il teatri par contâlu. Vinars ai 
17 di Otubar, aes 21. 

Teatri comunâl “Benois De Cecco”, 
Vie XXIX di Otubar, Codroip. 

Leture seniche dal test teatrâl 
inedit di Franco Marchetta par talian 
“La nebbia”. 

Introduzion di Anna Gubiani e 
Alessandro Di Pauli, curadôrs dal 
Laboratori teatrâl “MateâriuM” di 
Sant Denêl/Ruvigne. 

Cun Giuliano Bonanni, Fabiano 
Fantini, Giorgia Marchetta, Daniel 


Samba, Massimo Somaglino. 


2. Lis peraulis par dîlu. Sabide 
ai 18 di Otubar, aes 21. 


Biblioteche comunâl “G. 
Pressacco”, Vie XXIX di Otubar, 
Codroip. 

Al modere Paolo Medeossi, 
gjornalist. 


A intervegnin: Salvatore Errante 
Parrino, scritôr e pitôr; Angela 
Felice, diretore dal Centri studis 
Pieri Pauli Pasolini di Cjasarse e 
dal Teatri Club di Udin; Paolo Patui, 
dramaturc e scritôr, coordenadôr 
di “Leggermente” di Sant Denêl; 
Federico Rossi, diretôr artistic di 
“Colonos” e president di “Mittelfest”; 
Walter Tomada, pe Agjenzie Regjonàl 
pe Lenghe Furlane; Mario Turello, 
critic leterari; Andrea Valcic, diretòr 
di “La Patrie dal Friùl”. 

Leturisditescjdi Franco Marchetta 
cun: Gianmaria Marchetta, Giorgia 
Marchetta, Giacomo Trevisan. 

3. La musiche par cjantàlu. 
Sabide ai 25 di Otubar, aes 21. 
Auditorium comunal, Vie IV di 


(al va indevant a pagj. 11) © 





ACodroipinOtubar “La 
presince assente. Pensà 
Franco Marchetta, 
tal Friûl di vuè”, une 
riflession su culture, 
lenghe e  societât 


Un grant grup di amîs di Franco 
Marchetta, il 
mancjât intal mês di Mai di chest an 


scritôr codroipin 
a dome 62 agns, si è dât l'impegn 
morâl di lâ indevant a disvilupà lis 
tantis ideis, fertilis e inovativis, che 
Marchetta al veve semenàt in dutis 
lis direzions plui interessantis e 
creativis dal scrivi par furlan e par 
talian. 

Soredut intai ultins agns, di fat, 
la ativitàt inteletuàl di Franco e 
veve savàt cancelA ogni bariere di 
etàt, formazion, interès, espressions 
artistichis diviersis, par tocjà invezit 
di dongje tantis personis impegnadis 
in tantis diviersis esperiencis sul 
teritori furlan. Cuasi teorizant la “co 
creazion” coletive dal test leterari, 
Marchetta dispès al meteve tra 
parentesis la proprie creativitàt par 
fa cressi invezit un lavòr di grup bon 
e fertil. 

I amîs no àn volàt abandona il 
ricuart a se stes ma - invezit di 
alçâ sù dibant “monuments” - a àn 
preparàt une serie di iniziativis, dutis 
ospitadis a Codroip, “lûc dal cor” 
par Franco Marchetta, in graciis de 
disponibilitàt gjenerose dal Comun, 
cul contribût economic determinant 
di Provincie e ARLeF. 

Vinars ai 17 si scomence, aes 21, 
intal teatri Benois De Cecco, cu la 
leture seniche di un test teatràl inedit 
di Marchetta, “La nebbia”, introdot 
di Anna Gubiani e Alessandro Di 
Pauli. Sul pale, Giuliano Bonanni, 
Fabiano Fantini, Giorgia Marchetta, 
Daniel Samba, Massimo Somaglino. 

Sabide ai 18, aes 21,inbiblioteche, 
un“talkshow”condusàtdalgjornalist 
Paolo Medeossi al aprofondirà i 
temis plui leâts aes oparis leterariis, 
sedi par furlan che par talian: a 
fevelaran Salvatore Errante Parrino, 
Angela Felice, Paolo Patui, Federico 
Walter 


Turello, Andrea Valcic. A leiaran i 


Rossi, Tomada, Mario 
tescj di Franco Marchetta Gianmaria 
Marchetta, 
Giacomo Trevisan. 

25, 21, tal 
auditorium comunâl, conciert dai 


“Carnicats” (DJ Deo, Doro Gjat, Dek 


"ill Ceesa") cun intervents in direte 


Giorgia Marchetta e 


Domenie ai aes 


dal web di Gianmaria Marchetta e 
Giacomo Trevisan. 

E, par concludi, martars ai 28, aes 
20, di gnûf in biblioteche: dilune de 
cerimonie di premiazion, leture di 
tocs di oparis leterariis in lenghe 
furlane cun Umberto Alberini e 
Alberto Soramel. 

I «© Umberto Alberini 





Simpri bogns 


Alan Brusini, 


Mans vuèidis, 
Pasian di Pràt, 1988 


Il vieli vescul, / ros come un garoful, 
/ al benedìs il tei / ué ch’al è Jugn / 
plen di cîl e soreli. / Tra zàgos, fun 
d'incens / e plumis lizeris di frutins / 
sot lis cjampanis / deventadis matis. / 
Parentri il vert dai teis / il vieli vescul, 
/ros come un garoful, / al è plen di cîl 
/ e bonodòr d'incens. 


Corpus Domini e je la prime 
poesie di cheste racuelte, publicade 
la prime volte intal 1957 par cure 
di Risultive. Intal 1988 e je stade 
tornade a edità di Campanotto, cu 
la zonte des vot (no siet sicu che 
al risultarès de tabele a p. 111) 
lirichis de sezion Stagjon curte, che 
a jerin vignudis fûr intal 1962 li de 
Filologjiche. 

La prime sezion, Mans vueidis, e je 
la plui penze, cun cincuante lirichis. 
Si respire subit un bonod6r di Friûl 
leint chestis pagjinis. Une tiere là 
che il cori dai més e des stagjons al 
lave indevant dutune cu lis fiestis 
religjosis (Vinars sant, Pasche, lis 
Rogazions) e profanis (Sevrut, la 
sgjarnete dal prin di Mai) e dut al 
jere vêr, san, vîf: la polente, il lat inte 
gamele, la plume dal pôl. E ancje i 
lavòrs a vevin une lôr poesie che, 
cumò, o vin dismenteade. 

Nostalgjie? Sì, nostalgjie, ma 
no sterpe. Che Brusini al è ben 
cussient di trop dure che e jere la 
vite par chei che a scugnivin fà sant 
Martin (e il pinsîr al va ae poesie di 
Galliano Zof) o ben emigrà (e al ven 
iniment, naturalmentri, Leo Zanier), 
o pûr lâ in vuere (e o pensìn a Celso 
Macòr). No si à duneje la sensazion 
di un passat di vaî, ma pluitost di 
riscuvierzilu midiant de poesie e dal 
poete che al à savàt cjatàle dentri tes 
pigulis robis di in ché volte, in chés 
imagjins, in chei moments. 

La sezion Il timp al cope rosis si 
organize in tredis cuadruts che a àn 
ducj par argoment fruts e frutis: che 
a zuin, che a vain, che a simiotin i 
grancj. No je rivade sere / che lôr a’ 
son za’ omps. Velu ancje chi il sens 
dal timp che al cor vie. 

Indut,lispoesiisasonsessanteune. 
Vot di chestis: A van pal mont, Nome 
il gust di séi pari, Tajât il soredl, Uri 
54, Cjampanis di quaresime, La mari 
di gnot, La mari foreste, Il cjalzumit a 
son ‘lis plui bielis poesiis par furlan 
di chescj ultins agns’ (val a dî chei 
daspò de seconde vuere). Il judizi al 
è nuie mancul che chel di Pieri Pauli 
Pasolini, inte prefazion che e fâs plui 
preseòs il libri (parie cu la postfazion 
di Andreina Ciceri). Prefazion che no 
à la ande di circostance, ma che e je 
un sincîr at critic. Si lu capìs ancje 
des cinc letaris dal poete di Cjasarse 
(une a Ciceri e cuatri a Brusini stes) 
che a completin chest volum. I ee 
Laurin Zuan Nardin 





Bete di Spere 





Strade costiere di Miramare. Une 
Ferrari, cuntune saete dissegnade 
parsore dal music, e file vie pivetant 
e sorpassant a drete e a gampe dutis 
chés altris machinis che a passin pe 
stesse strade. 


N 


La Ferrari e à ancje un non: si 
clame Folco. 

Come dutis lis machinis che a 
vivin di chês bandis li, Folco al passe 
il timp a Barcola al Fritolin (a disin 
che il pes lu fridin cul stes vueli che 
a doprin tal motôr), o pûr a comprâ 
monadis par jessi simpri il plui ae 
mode des corsis: spoilers, aletons 
e argagns cussì, che no coventin a 
nuie. 

Une dì, Folco al sta zuiant a passâ 
di ca e di là des sinis dal “Tram de 
Opcina”, cuant che une machine lu 
passe a drete. Folco, che nol rive a 
sopuartâ di jessi passât, al scomence 
a corii daûr, ma si piert vie pes 
campagnis, fin che al rive intune 
citât: Blave City. 

A Blave City a vivin doi tratôrs, 
cuatri cjars e une bielissime trebie. 
Folco al rive, ju cjale di stuart (“Ce 
contadins!”, al pense) e al domande 
subit dulà che al pues cjatà un làc 
par rilassàsi dopo dute la strade 
fate: une SPA, un estetist che i fasi 
la pneumaticure, un mecanic che i 
meti il vueli gnîf, magari biologjic 
e profumât. 

I tratòrs e i cjars lu cjalin cun doi 
ferài cussì: ce disial chel li? Estetist? 
Spa? Chi si lavore! 

(Come che o varés capît, Folco al 


jere finît in “Furlanie”). 


“Al massim, dopo vore, tu puedis 
vignî tal bar cun noaltris a bevi un 
spritz. Ven a trebià e dopo o viodìn”. 

(Il spritz, a Blave City, al è Gasoli 
cul Tocai) 

“Trebia? Jo? Ma savéso cui che o 
soi, jo? Jo a Triest o ai vingàt dutis 
lis corsis di rive jù di San Giusto! 
Savéso che o soi bon di passà il bivio 
ad H come se al fos un bivio a &? E 
dopo, o ai a pene lustrat i cerclis, 
no pues mighe sporcjàju di pantan! 
Véso invezit un puest dongje de aghe 
dulà cjapà soreli? Un puest tant che 
Barcola, cuntun pdc di ciment?” 

“Boh, o vin il Tiliment. Cui claps”. 

E cussì, Folco al va a cjapà soreli 
tal Tiliment e dopo al va a bevi il 
spritz cui cjars, i tratòrs e la trebie. 
E, forsit par vie dal aiar cjapàt tal 
Tiliment, forsit pal spritz (il cingolat 
che al jere daûr dal bancon i veve 
zontade ancje un pocje di sgnape 
di cuvierton, dentri), forsit pe biele 
carogarie de trebie che intant che e 
beveve i strigave lis lûs, ma Folco al 
à scomengàt a inacuarzisi che la sô 
vite no i plaseve plui tant. 

E, leint il so libret, al discuvierg 
che il so non nol è Folco, ma Fole (par 
vie de saete dissegnade sul music) e 
che s6 mari e jere une “Ape” che e 
vignive de Cjargne. 

Cussì, Folc al mole Barcola, il 
Fritolin e il “tram de Opcina”, si 
gjave i cerclis in leghe e si met sù 
un biel gang di rimorchi par tirà la 
vuarzine, si maride cu la trebie e di 
ché dì al vîf furlan e content dongje 


dal Tiliment. I 

A MI 


CE MI 


MPUARTIAL? 


DISSEN DI GIOVANNI DI LENA 


Propit come che al à dit te sô omelie 
in timp di Messe pape Francesc 
sabide 13 di Setembar a Redipulie: 
“A jessi onescj, la prime pagjine dai 
gjornâi e varès di vê come titul: “A mi 
ce mi impuartial?”. Cain al disarès: 
“Soio jo il vuardean di gno fradi?”. 

Dal viag dal Pape al cimiteri 
austroungaric di Fogliano e al sacrari 
di Redipuglie o sin za informâts; al 
jere tant miôr però se i mass media 
a vessin metût di bande la plui part 
de cronache e a vessin publicât la 
uniche, vere, juste, grande novitât di 
chel incuintri cui muarts e cui vîfs: 
la predicje dal Pape. Chê predicje 
li, di bessole, e vâl plui di dutis lis 
imagjinis, informazions e coments. 

Par chest o desideri trascrivi 
almancul alc di ce che il Pape al à dit: 

«Dopo di vê cjalât la bielece di 
cheste tiere, li che oms e feminis a 
lavorin par tirâ indevant la lôr famee, 
li che i fruts a zuin e i viei a fasin 
siums... cjatantmi culì, in chest lûc, 
dongje di chest cimiteri o pues dome 
dî: La vuere e je une robe di mats. 

(...) La ideologjie e cîr di justificA 
la vuere, e cuant che no je la 
ideologjie e je la rispueste di Cain: 
“Soio jo il vuardean di gno fradi?”. 
La vuere no cjale in muse nissun: 
vielis e fruts, maris e paris... “A mi 
ce mi impuartial?”. 

Sore l’ingrès di chest cimiteri 
al baline il sproc mincjonadòr de 
vuere: “A mi ce mi impuartial?”. 
Dutis chestis personis che a polsin 
cul, a vevin i lôr progjets, a vevin 
i lôr siums... ma lis lôr vitis a son 
stadis crevadis. Parcè? Parcè che 
la barbarie e à dit: “A mi ce mi 
impuartial?”. 

E vué, dopo il secont faliment 
di un’altre vuere mondial, si pues 
cjacarà forsit di une tierce vuere 
cun azions 


combatude “a tocs” 


criminàls, magalizis, sdrumaments. 





Chest 


(9) 


è propit l’incontrari di ce che al 


compuartament al 


domande Gjesù tal Vanzeli. Lu vin 
sintàt: Lui al è tal plui pigul dai 
fradis: Lui, il Re e il Judig dal mont, 
al è chel che al à fan, sêt, che al è 
forest, malat, in preson. Chel che si 
cjape cure dal fradi al è te amicizie 
dal Signòr; chel invezit che no si 
compuarte cussì, al passe dret e al 
dîs: “A mi ce mi impuartial?”, chel 
al reste taiât fàr. 

(...) Aneje vué lis vitimis a son 
tantis... Cemft isal pussibil dut 
chest? Al è pussibil parcè che daûr 
des cuintis a son i interès, i plans 
politics pal domini dai stâts, arsure 
di bêçs e di podê, e je la industrie des 
armis che, cence di chê, al somee no 
si puedi lâ indevant! 

E chescj inzegnîrs dal terôr, chescj 
organizadôrs dai conflits, come ancje 
i imprenditôrs des armis, a àn scrit 
tal cûr: “A mi ce mi impuartial?”. 

La persone di sintiment e amet 
i sbalgjos, i dûl il car, si pints, e 
domande perdon, e vai. 

I afariscj de vuere, cun chel “A mi 
ce mi impuartial?” che a masanin 
dentri, forsit a vuadagnin tant, ma il 
lôr cûr al à pierdût il don dal vaî. Cain 
nol à vaiût. Nol à podût vaî. Vué, in 
chest cimiteri, l’ombre di Cain nus 
cuvierg. Si le viòt culì. Le tocjìn inte 
storie che e rive dal 1914 fin a lis 
nestris zornadis. E si le palpe ancje 
ore presint. 

Cun cdr di fi, di fradi, di pari, o 
domandi a ducj vualtris e par ducj 
noaltris la conversion dal cûr; passà 
dal: “A mi ce mi impuartial?” a lis 
lagrimis. Lagrimis par ducj i muarts 
di chel - magalizi fat dibant - par 
dutis lis vitimis de matetàt des vueris 
di ogni timp. Nus reste dome il vaî. 

Fradis, la umanitàt e à dibisugne 
di vaî; e cheste e je la ore des 
lagrimis». E 





IL FERÀL 


I FURLAN 
b IL TEMPLI 


pre Antoni Beline 





O vin scomençât chest an dal "Feral", 
la rubriche dedicade a pre Antoni 
Beline, riproponini une sô riflessiona 
pontadis. Il test complet al à il titul "I 
Furlans e il templi" e al presente un 
resonameni sul rapuart dai Furlans 
cu la fede e la religjositàt. 
BEE 


(novesime pontade) 


[...] I FURLANS E IL TEMPLI 


Un vistît su misure o fûr 
di misure? 
Chest implant al è rivât in dut il 
mont e naturalmentri ancje chi di 
nô, segnant in ben e in mâl la nestre 
religjositât. Al èin gracie o par colpe 
di chest Concili che il patriarcje di 
Aquilee Francesc Barbar (1593- 
1616) al à fat secuestrâ ducj i messâi 
e i libris liturgjics patriarchins, 
cun chel pôc che nus jere restât 
di nestri, e ju à fats brusâ denant 
des glesiis come che si faseve cui 
libris dai eretics. O sin fîs dai Celts, 
dai Romans e dai Langobarts e di 
Aquilee, cun dut ce che al compuarte 
come ereditarietât, ma no podìn no 
clamâsi ancje fîs di Rome, soredut 
fîs dal Concili di Trent, che al à 
dât il stamp plui evident e profont 
a la nestre religjon e religjositât, 
vadì al nestri màt di pandi, a nivel 
personâl e coletîf, chel fat misteriôs 
e insondabil che si clame fede. Nô no 
podìn cognossi la fede dai Furlans, 
ma o podìn cognossi, o tentâ di 
cognossi, la nestre religjon, la nestre 
struture religjose. 

A chest pont une domande si 
podarès fâle: “La tradizion religjose 
tridentine e cuintririformistiche, 
dute incentrade sul templi e sul 
sacerdozi e duncje su la mediazion 
eclesiâl, jerie la plui adate par nô? 
Le vino cjapade come la strade plui 
naturâl par rivâ a Diu o come une 
strade obleade? La religjon catoliche 
romane jerie la piel che e riviestive 


il nestri cuarp o jerie in cualchi 


maniere une piel foreste? I Furlans 
jerino e sono propit catolics? Sono 
protestants?”. 

Une domande di fonde, che no 
cjatarà une rispueste esaustive e 
che in ogni càs e à di tignî cont di 
dutis lis diferenziazions storichis, 
gjeografichis, economichis, 
antropologjichis, ambientàls e 
culturàls che o vin dit tal scomencà 
cheste tabaiade. Parcè che i Cjargnei 
a son siguramentri plui protestants 
dai Furlans de Basse e soredut di 
chei a confin cul Venit. Mi riferìs ai 
Cjargnei e ai Furlans dal 1700/1800 
e fin a la metàt di chest secul, cuant 
che “a comandavin i predis”, no ai 
Cjargnei e ai Furlans di vué, cuant 
che i predis a son in vie di estinzion 
e nol comande plui nissun. O forsit 
dome la television e la banalitàt. 
Pe stesse reson, la religjositàt dai 
oms eje siguramentri plui luterane di 
ché des feminis, braide privilegjade 
e tantis voltis obleade e uniche pe 
opare di convinciment e di pression 
dai predis. Tai prins dal secul, 
cierts paîs de Cjagne, soredut in Val 
Pesarine, a jerin spartîts in maniere 
verticâl: lis feminis e i fruts a messe, 
a gjespui e a dutrine e i zovins e i oms 
inte Cjase dal popul. No jere la clime 
ideal par cressi in armonie tra glesie 
e paîs e tra personis che a vevin di 
dividi la cuotidianitàt e la prosaicitàt 
de vite. No vin di dismenteA che, 
par vocazion o par costrizion, e je 
stade la femine a tignî sù i classics 
trê cjantons. La femine e je stade la 
uniche che in famee e à trasmetàt, se 
lu à fat, il sens religj0s, che duncje 
nol spiele dute la realtàt furlane 
ma dome la part plui sensibile o 
romantiche o psicologjichementri 
de Dutis 


distinzions e precisazions che al è 


influenzabile societàt. 


ben di tignîlis sot voli. Il 


SI 


(al va indevant sul prossim numar) 





|ALMUrOR == 
AL AUTOR 


Gjavat far di “Il grant lunari dal 
Friùl. Sants, fiestis e tradizions dal 
cieli dal an” (Pasian di Prat, 2012): 
o ringraziìn l'aut6r pe disponibilitàt e 
pe colaborazion Il 9è Redazion 


IL GRANT 
LUNARI 
DAL FRIÙL 
OTUBAR 


Mario Martinis 

Otubar al è il diesim més dal an. 
Il non lu à cjapàt di october, che al 
vàl dî otàf mês dal antîc calendari 
roman. Prin més de Sierade, tacade 
cul ecuinozi, Otubar al è il timp des 
racueltis, soredut ché de ue tacade 
in Setembar (par chest in Friûl une 
volte Setembar e Otubar a jerin 
clamàts vendemis o vendemadòr) e 
di dutis chés altris pomis, puartant 
agjitazion e ligrie prime su lis culinis 
e sul plan, par cjapà sù tancj prodots 
de tiere e de vore dal om epo tai 
curtîi, li che une volte a rivavin i 
cjars plens incolms di ue, di panolis, 
di patatis, cun zeis di milugs, pirugs, 
fîcs, nolis e cjastinis e bon odôr di 
most e di trapis tai borcs e di polente 
fate cu la blave gnove. E je la fieste 
de Madone dal Rosari che e segne 
dapardut la colme des vendemis. 
Finidis lis racueltis, puartàts in 
cjase ducj i prodots de tiere, fatis sù 
di gnûf lis scortis e la semine pal an 
gnf, il cicli agrari si siere e la tiere 
si pronte pal lunc sium dal Invier. 
La fieste di Sant Simon e rapresente 
l'ultin confin dal cicli. La nature e 
scomence a pandi la mancjance di 
vivòr tai cetancj colòrs smamîts e 
flaps de vegjetazion che e inmaghe, 
diviers animi si prontin un ripàr te 
tiere cuintri la stagjon frede che e 
sta par rivà. I paisags a cjapin tintis 


maron e si inscurissin, intant che lis 

vals des monts a son sot di cjapiei 
di brume e il mâr si ingrispe par 
vie des scoreadis dal maistràl e de 
tramontane. La Sierade e regne bielzà 
sui cjamps e e fâs sintî i siei efiets 
su lis sfueis des plantis che si fasin 
rossis e zalis cu lis primis zulugnis 
par po colà. Finidis lis bordadis dai 
burlags dal ecuinozi di Setembar, in 
Otubar la atmosfere e pues tornà al 
biel; il soreli, che al devente simpri 
plui debil, al inlumine zornadis 
serenis e trasparentis che a permetin 
ancjemò cjaminadis a viert, ma tai 
ultins dîs dal més a rivin lis primis 
ploiis lungjis e fredis, lis fumatis, 
tante umiditàt e il prin frét. A è rivàt 
il timp dai foncs e des gnespolis, 
dai scjaps di uciei che si butin cul 
cjàf in jù tes oseladis e tai rocui biel 
che svolant alts tai cîi avilîts a van 
viers il meridion. Dapardut si sint la 
nostalgjie dal soreli. 

L'astri lusoròs, passat l'ecuatòr 
celest tal pont critic dal ecuinozi di 
Setembar, cuant che la durade dal 
dì e je compagne a ché de gnot, al 
va viers il font dal solstizi dal Invier, 
la sô muart simboliche, cuant che 
al tocjarà a voli crot il pont plui bas 
dal nestri orizont. Fin ché volte lis 
zornadis a van indevant a scurtàsi e 
lis gnots a slungjasi simpri di plui e 
il scûr al à za vinçût la lûs cuant che 
su la Stradalbe al nas il so nemì, il 


Sgarpion, e a van jù Orion e Taur. Il 





Ò LA SGRIFE 

UNE DES DÒS 

Il Pape al à dite che la prime vuere 
mondial e je stade une robe di mats. 
Te scuele taliane a insegnin che si 
scugnive fà svintulà il tricolòr a Trent 


e Triest. Cuistion di mestri... 





Ja par furlan, 
inmò cualchi 
setemane 
par partecipà 


ZAL PAR FURLAN 


Al è timp fin ai 24 di Novembar 
par iscrivisi al concors leterari "Zal 
par furlan" organizàt dal Comun di 
Spilimbere cu la poie de Agjenzie 
Regjonal pe lenghe furlane, de 
Provincie di Pordenon e de Societàt 
Filologjiche Furlane, dal istitàt ladin 
furlan "pre Checo Placerean" e de 
Union scritôrs furlans. 

Rivàt ae cuinte edizion, il concors 
al propon un bant in plui sezions, che 
a varan di vé dutis la carateristiche di 
ispiràsi al gjenar dal "zâl": une pes 
contis, une pes contis a fumuts e une 
pes scuelis. 

A son previodîts 3 premis pe 
categorie des contis e 3 premis 
pe categorie dai fumuts: al prin 
classificàt par ognidune des dôs 
al è di 800 euros. Cun di plui al 
è previodût un premi ancje pe 
categorie de scuele. 

I autòrs a concedin a gratis 
ae  Aministrazion  Comunal di 
Spilimbere il dirit di opzion pe 
eventuàl stampe in prime edizion 
des oparis, autorizant a titul gratuit la 
publicazion su rivistis, gjornài, sîts 
internet o la lôr esposizion in mostris. 

Cundi plui i concorints si impegnin 
a no present i stes elaboràts a altris 
concors e a no fà viodi lis stessis 
oparis a editòrs o agjents fin che no 
si siere la manifestazion. 

Dutis 
modulistiche par partecipà a son sul 


lis informazions e la 


sît www.comune.spilimbergo.pn.it Il 
e Redazion 





@& 


CI plan de Regjon' di pagj. 
4) 


Universitàt dal Friàl, cemût che 





a àn spiegàt il Retôr De Toni e la 
professore D'Orlando, e à ché di 
sburtà su la promozion des emozions 
che a podaressin rindi ciertis realtàts 
economichis di sucès tal teritori tant 
che l'Automotiv Lighting di Tumieg 
o Eurotech e Stroili di Damàr. Altre 
pussibilitàt che si cirarà di sostignî e 
je ché dai FabLab, o ben i laboratoris 
dulà che il public e il privât a stan 
unîts par elaborà e proponi prototips 


di gnûfs prodots. 


I COMITÀTS 

Chei che no crodin invezit ai 
"fûcs pirotecnies" de Regjon a son 
i Comitàts dal teritori, che in chescj 
agns - de aghe, ai eletrodots, al 
tribunàl - si son dats lis mans intor 
par cirî di difindi e di recuperà la 
anime dal teritori. "Cumò o cjapais 
lis pachis, dopo us curarìn", al 
sintetize Franceschino Baragut, 
cirintdi interpretà i ultins moviments 
de politiche regjonal. Dal eletrodot 
aeri che si vôl fa passa pe val de Bat, 
al Tribunal che no si à rivàt ancjemò 
a tornà a vierzi, fin ae cuistion dal 
servizi idric e ai destins fumòs di 
Carniacque, pe Mont no si met ben. 
E se propit si vàl ribaltà il banc par 
delineà un gnîf doman, a disin i 
comitàts, si à di tornà a partî dal spirt 
de ricostruzion post taramot, dulà che 
si dave responsabilitàt e pussibilitàt 
di decidi e di auto organizàsi ae int, 
cence butà jù dal alt ricetis che no 


stan ni in cîl ni in tiere. I © D.Z. 

('Furlana scuele:la peraule 
ai insegnants' dì pagj. 5) 

e inzornàt. E, di fat, nol covente 
masse par jentrà: il regolament al 
domande esperiencis precedents di 


insegnament, documentazion grese 








ABONAMENTS. DANUS UNE MAN 


VONDE! 
VONDE! 






VONDE! 
VONDE! 


sestuTUfo: Le ROBIS 
CUINTRI DAL FRIÙL? 


Aboniti a La Patrie dal Friùl cul 
Cont postal nr. 12052338 
intestàt a «La Patrie dal Friùl» Glemone. 
O aboniti midiant bonific: 
IBAN IT32 V063 4063 8801 0000 0001 208 
li de Casse di Sparagn dal Friùl-VJ, sede di Glemone (UD) 


“ Par un Friùl plui furlan 








e partecipazion a progjets: dute robe 
che ... cui puedial controlà che e sedi 
stade fate? E soredut: cui puedial 
atestà che a sedin il spieli di une reàl 
competence glotodidatiche? Ciert, 
cu la aprovazion dal regolament dal 
“patentin” di bilinguisim e cuntun 
plan di formazion serie  gjestît 
de Universitàt dal Friûl, alc al 
cambiarà. Ma divuardi se lis gnovis 
misuris (comprendît un inzornament 
continui dai docents) no saran 
domandadis ancje a chei che za a 
son iscrits, in plui che ai gnûfs. La 
domande di une competence minime 
te lenghe e te s6 didatiche e va a 
bracecuel cuntune professionalitàt 
minime. Se no, il furlan a scuele al 
sarà ancjemò plui atacat di dutis lis 


bandis. E © O.P. 

('Scozie. AI vine il ‘No? ma 
no vincin dome i unioniscj' 
di pagj. 6) 

di referendum che no cjapave dentri 
dome la indipendence ma ben ancje 
nivei plui alts di autoguvier, al è clàr 
che ancje i sostignidòrs di une Scozie 
diferente — il NPA-SNP, i Verts e il 
Partît socialist scozés — a puedin 
Jessi contents. 

Cundifat,denantdiunepartecipazion 
cussì alte tai segs — passe l'84,6% — e 
des propuestis di devoluzion di podés 
e competencis fate indenant, la date 
dai 18 di Setembar e devente un svolt 
storic. Propit par vie che a àn votàts 
cussì in tancj e salacor ancjemò di 
plui parcè che il referendum al è stàt 
fat, ché Joibe di Setembar e reste une 
zornade là che e à vinçût soredut la 
democrazie. Sucedaraial compagn 
ancje inaltrò in Europe? Tra Madrid 
e Barcelone al somee che al sofli un 


aiar diviers. I eè M.S. 

CA giru a giru: Sardegne 
in tour cun Claudia Aru' di 
pagj. 8) 

o conti i personags de mé Sardegne. 
Situazions che o vîf ogni dì e che si 
cjatin ancje ator pe Italie. O rivìn 
cussì a stiçâ la curiositàt e a jentrà 
tal cûr de int, ancje di ché che no 
je sarde»! 

Friùl e Sardegne, dôs regjons 
dal di 


gjeografic, ma forsit plui dongje 


lontanis pont viste 
di ce che si cròt. Sêstu in acuardi? 

«Une vore. Un fil ros nus lee: o 
sin int semplice, usade a lavorà la 
tiere, ospitàl... ancje masse viodudis 
lis risorsis che si sin lassAts puartà 
vie tai secui. 

Ancje vô o vês une lenghe che e 
va difindude e tutelade, par chest us 
dîs ce che o dîs ai sarts: fevelaitle, 


insegnaitle ai fruts, scombatét par 


che a sei insegnade a scuele. I fruts 
plurilengài a imparin plui di corse. 

O feveli spes dai fruts parcè che 
o volarès par lôr un percors diviers 
dal gno, che o ai imparàt il sart di 
grande, a 26 agns, e cumò che mi 
soi imparonide de mé culture mi sint 
miòr. Un arbul par cressi al à di vê 
lidrîs fuartis: si à di partî de identitàt, 
de culture e de lenghe. Cheste e je 
la mê pigule lote e o ai za vudis 
diviersis sodisfazions che mi sburtin 
a lâ indevant su chest troi». 
Un messae fuart ancje pai 
furlans... 

«Sì: difindìn i 


speciài, struments une vore potents 


nestris Statàts 


ma che o vin di meti in vore miòr, 


pe 
domandìnle simpri plui, di màt di no 


scombatìn nestre culture, 
jessi “speciài”, tant che i traspuarts 
cuant che a son pericolòs o fragjii, 
ma semplicementri furlans e sarts. 
Lavorìn par che la nestre lenghe 
e deventi normAl, une maraveose 
lenghebuineparcualsiseiargoment». 
Info: http://www.agiruagiru.net/ 
Ie FA. 

("La presince assente Pensà 
Franco Marchetta, tal Friùl 
di vue' di pagj. 9) 
Novembar, 33, Codroip. 

Conciert cui “Carnicats” (tercet 
componût di: DJ Deo, Doro Gjat, Dek 
"ill Ceesa") cun intervents in direte 
dal web di Gianmaria Marchetta e 


Giacomo Trevisan. 


4. Il 
tornalu a lei. Martars ai 28 di 
Otubar, aes 20. 

Biblioteche “G. 
Pressacco”, Vie XXIX di Otubar, 
Codroip. 


“Premi S. Simon” par 


comunâl 


Dilunc de cerimonie di premiazion, 
leture di tocs di oparis leterariis in 
lenghe furlane di Franco Marchetta. 


Cun Umberto Alberini e Alberto 


Soramel. 


E ancjemò... 


5. Sabide ai 11 di Otubar, aes 
16.00, Central idroeletriche - 
Museu di Malnîs (PN) 

Premi leterari “Per le antiche 
vie’: Angela Felice e ricuarde il 
zuràt Franco Marchetta, dilunc des 
premiazions de edizion 2014. 

6. Lunis ai 20 di Otubar, aes 
20.30, Cjistiel di Ruvigne (UD) 

Edizion 2014 di “MateâriuM”: 
Paolo Medeossi, Umberto Alberini, 
PaoloPatui,SalvatoreErranteParrino 
a ricuardin Franco Marchetta. 

DULÀ 
CJATÀ LA 
"PATRIE" 


Sêstu 
proprietari di 
une edicule 

o une librarie 
che e varès gust di vê «La Patrie 

dal Friûl»? Aprofite de nestre ufierte 
speciâl «Met fûr la Patrie»: contatinus ae 
nestre mail (info@lapatriedalfriul.org) e 
si metarìn dacuardi par furnîti il gjornâl 
cuntune ufierte pardabon conveniente. 
Par cumò «La Patrie dal Friùl» si cjatile 

In dutis lis filiàls 

de Casse di Sparagn 
Friùl-VJ. Te librarie, ediculis e tabacherie 
dal Friùl, li di: 

e LIBRARIE FRIULIBRIS Vie Piave 27, UDIN * 
LIBRARIE LEONARDO di Maura Pontoni, Vie 

C. Colombo 6, PASIAN DI PRÀT * LIBRARIE 
TARANTOLA di G. Tavoschi, Vie Vittorio Veneto 

20 - C.P. 236, UDIN * GJORNALAR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN * EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN * ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÈT DI TOMBE » LIBRARIE 
MODERNA di Zavagno Sante, Cors Roma 34, 
SPILIMBERC (PN) * PAOLONI OMAR - Place 
Concordia 5/1, Orsaria - PREMARIAS « EDICULE 
CURIOSITÀ di Della Schiava & Cavallo, Place San 
Valentin 28, VISEPÈNTE «* EDICOLA MEDEOT 
LIVIANA, Place Marconi 23/a, GARDISCJE 

(GO) * EDICOLA CHIUSSI MASSIMO, Vie Ciotti, 
GARDISCJE (GO) * LIBRERIA «I LIBRI E ALTRO» 
di Giovanni Puntin, Vie Battisti 37, GARDISCJE 
(GO) * EDICULE PERS di lez Alessandra, Via 
V.Ostermann 7, CUAR DI ROSACIS * CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) » TABACARIE - Ric. LOT di Asquini 
Cristiana, Vie Rome 67, CODROIP * MINIMARKET 
di Savio R. & C. (S.A.S.), Vie Udin 22, Maian (UD) 

* CARTUFFICIO di Franciulli Tiziana, Via Modolet 
2, Romans dal Lusing + GIO-CART di Capolicchio 
Patrizia, Via Latina 1, Romans dal Lusing * 
TABACARIE-EDICULE di Ursino Alba, Corso Friuli 
27, Migjee + EDICULE Alessandro Bon, via Gramsci 
3, Flumisel * CARTOLIBRARIE Amalia Malacrea, 
place Roma 3, Dael + EDICULE “Marta”, via Udin 

Scomengadeculprinnumardal2014, 
vecala nestre "cuintristorie" de prime 
vuere mondial memoreade chest 
an. Une grande tragjedie che e à 
puartade la muart di tante puare 
int, e che in Friûl e à metti furlans 
cuiniri furlans in non di decisions 
cjapadis parsore dal lôr cjâf. Nô o 
contarìn storiis e aspiets de cuistion 
che la retoriche dai Stàts nazionâi no 


à mai contàt. ** Redazion 


Al è cuasi un destin chel dal 
impast strent tra la Glesie Furlane 
e il so popul, di gjenerazion in 
gjenerazion. Un respîr ancestràl e 
antîc, che al cjape dentri dute ché 
sdrume di secui dal prin moment 
di une evangjelizazion complicade, 
eretiche, special, dute nestre, fin 
al dì di vué, ai profetis di chenti, 
dai nestris timps, chei za plui voltis 
nomenâts e mai dismenteàts: Biasut, 
Marchet, Placerean e Beline che - 
cuntun voli al Antîc e chel altri al 
Doman - a àn tirade sù une fuarte 
convinzion identitarie. Cul esempli, 
plui che cul insegnament. Ché 
stesse Glesie che e tignive dongje 
la sô int cuant che Rome si sfantave 
devant dal sburtà dai Barbars (ma 
jerino pardabon cussì cence storie 
i Gots o i Langobarts?) no si è 
dismenteade de sô mission intant 
de prime vuere mondial. Cuasi che 
e fos la vie segnade dal so destin. 
Une direzion di ricercje interessante 
e je ché che tai ultins agns e cîr di 
studia cemft che i predis e i vescui 
dal teritori furlan si sedin metàts, 
di une bande, cu lis istituzions (il 
guvier, i siei rapresentants, l'esercit 
e i siei uficiài) e, di ché altre, cu la 
int. Ven a stài, oms, feminis, vecjos 
e fruts che a subivin une situazion 
tragjiche e spaventose tant che ché 
de vuere, de invasion, de fam, de 
injustizie. Bisugne dî prin di dut 
che i predis furlans a son simpri 
stàts viodûts cun suspiet de autoritàt 
che e rapresentave il podé centràl 
talian. I studis bielissims e cetant 
gustôs di Furio Bianco a dimostrin, 
documents di archivi ae man, che 
bielzà ai timps de invasion di 
Vignesie (1420) e tai secui daspò, 
in particolar tal Sîscent, lis sagristiis 
dispès a deventavin un bon ripàr par 
chei che il rapresentant dal Doge 
al considerave brigants, bandîts e 
cuintribandîrs, e che invezit dispès 
a judavin lis comunitàts di paîs a vivi 
e a resisti ai soldàts e ai capugats de 
“Serenissime”, dividint chel che si 
vuadagnave fàr vie robant ai siòrs 
che a vevin robt ai puars. Plui di 

cualchi predi al fo acusàt di jessi de 
bande dai laris parcè che ju visave 
sunant lis cjampanis cuant che si 
riscjave une ispezion di soldats. 
Al stes mit, là che il Stat talian 
inte prime vuere al fàs la part dal 
orcolat che al ocupe, al recuisìs, al 
confische, al depuarte, cuant che no 
ti cope obleant la miér zoventàt a 
lâ in trincee, la Glesie e vierg lis 
puartis: e no dome chés dal cùr, ma 
ancje lis canonichis, i orts, i cjamps, 
lis cantinis, metint a disposizion 
dal Popul ce che e à par judalu. 
Cjalàts cun grant suspiet tant che 
“austriacants” dai governadòrs 
talians o dai nazionaliscj iredentiscj 
di chenti, i predis furlans in efiets 
no àn mai vude pére di pandi il lôr 
pinsîr in timp di vuere, che al jere 
pe plui part simpatizant dal periodi 
imperial. Come che ben si sa, il Friàl 
al devente talian dome in tal 1866. 
Chest al vàl dî che un predi zovin che 
al vignive fàr dal seminari in chel an 
ah, e che al veve plui o mancul vincj 
agns, tal 1914 a ’nt veve mancul di 
setante. Duncje al podeve jessi un 


Angelo Floramo 


1914 - 2014 IL CENTENARI 
DES BAUSIIS E DE VERGOGNE 


Giesie mari par un popul invadût 








bon vecjo bonsignòr di paîs. Format 
di une gjenerazion che e veve servît 
sotde Austrie. Studiantilcatechisim 
in lenghe furlane, dal moment che 
Viene e permeteve che ognidun dai 
siei popui al podès preà inte lenghe 
di sò mari. E duncje al jere vignàt 
sù, tai agns de “cuistion furlane” - 
come che si varès di clamàle, tant 
che la cuistion Meridional e che 
Romane -, intun clime trement, là 
che la Italie e voleve dî repression, 
control, negazion di une identitàt e 
di une libertàt che i “cusins” - chei 
che a jerin a stà di là di Cormons 
o parsore Pontebe - a podevin 
ancjemò gjoldi liberementri, cence 
vincui e cence pòris. Chescj predis, 
dal 1914. al 1918, a firmarin letaris, 
petizions, a algarin la lôr vôs cuintri 
il stàt maiòr talian che al faseve 
fente di nuie cuant che i siei soldàts 
si compuartavin tant che invasòrs e 
barbars, robant, brusant, violant. 
Nissune vôs si è algade cussì fuarte 
e sclete tant che ché di chei predis. 
Che no si limitavin a scrivi il lôr 


sdegn o il lôr corot intes pagjinis 


intimis e privadis dai diaris, ma a 
tonavin dal pulpit, a clamavin in 
cause il vescul, par che al cjapàs 
proviodiments imediats a pro dal 
popul cuintri chei siòrs che lu 
strigavin. Purtrop dispès il vescul, 
tant che autoritàt, al veve miòr la 
vie diplomatiche, il compromès, 
l'acomodament, ubidient e servîl 
tal omagjà i plui fuarts e pront a 
punî chei “fradis” rivoluzionaris 
che no volevin rindisi mai. Clar, in 
tal non di une prudence politiche 
che si dismenteave de urgjence de 
Caritàt. Tant che dispès a punivin i 
lôr predis, invezit di incoragjà la lôr 
pratiche evangjeliche. Emblematic, 
al contrari, il cas di bonsignòr L. 
Pellizzo, vescul di Padue ma di 
clare origjin furlane, che al condane 
in maniere vierte chel che a fasin i 
ardîts talians, la lôr prepotence, la 
violence nazionalistiche di ogni lôr 
azion e di dute la propagande che si 
puartin daùr: “L'esercit talian che 
al ocupe il Friàl nol à mai patide 
ostilitàt e pûr, cuasi pardut, i predis 
a son stàts acusâts di vê stiçât dal 
altàr la popolazion cuintri l'esercit 
ocupant (al è clàr che al fevele di 
chel talian, n.d.r.), e di vê mandt 
segnài al nemì cu lis cjampanis. 
Ma chestis acusis a son dome che 
une arme dai anticlericài [...] e dal 
moment che i acusadòrs no poderin 
provà nuie che al ves un valòr intun 
procès par une condane, a adotarin 
la soluzion dal internament, che tal 
teritori governàt dal Secont Cuarp 
di Armade al fo trist, par no dî 
barbaric”. Peraulis scletis. Onestis 
e claris, che a clamin une precise 
e fuarte responsabilitàt de Italie di 
une bande, e al contrari a pandin 
un ategjament limpit e libar di chei 
predis di paîs, armàts di nuie altri 
che nol fos il Verbum dal Vanzeli, 
coragjòs e pronts a doprà dut ce che 
a podevin che al fasès un grant scjas, 
obleant il comant militàr a intervignî 
par cirî di capî ce che al steve 
sucedint. Pelizzo al cognosseve ben 
i predis furlans. Inte straordenarie 
maiorance, cussì lontans dal vuacâ 
dai capelans militàrs talians tant 
che il pastòr al è diferent dal lòf, 
simpri pronts a benedî canons e 
bandieris e pluitost smemoràts di 
chel comandament che al dîs di 
no cop il fradi! In chest an, che si 
celebre l'inoval di Glesie Furlane, 
ricuardà la sô mission ancje intal 
scor di une gnot grivie e pesante 
come ché de prime vuere mondial 
nus regale chel tic di lûs che nus 
permet di lâ indenant a sperà. Ad 
maiorem gloriam Domini. E 


